Al Gore predviđanja da će u 2013 Arktik biti potpuno bez leda – su se pokazala pogrešnim i umesto toga ,ledeni sloj je porastao za polovinu | POKORENA PLANETA\nAl Gore predviđanja da će u 2013 Arktik biti potpuno bez leda – su se pokazala pogrešnim i umesto toga ,ledeni sloj je porastao za polovinu\ndecembar 21, 2013 by pokorenaplaneta\tPostavite komentar\nSamozvani guru “ klimatskih promena “ Al Gore i čitav niz navodnih “ klimatskih naučnika “ izgledaju prilično glupo sada – ali hej! 2007 , 2008 i još 2009 je Al Gore objašnjavao javno i na odgovarajući histeričan način , oko 2013 godine, zbog globalnog zagrevanja će Severni pol biti potpuno bez “ leda „. Pozivajući se na “ klimatske naučnike, “ državno finansirani BBC podstakao je masovnu histeriju među grđanima sa sada prilično smešnim naslovom “ Arktičko leto > u 2013 < bez leda . “ I drugi Establishment mediji su promovisali ovu parodiju .\nSada je 2013 skoro prošla, i to u suprotnosti sa proročanstvima propasti i “ predviđanjima „, Gore-a i njegove , kako je kritičari nazivaju , “ sekte propasti“ , pokazuju najnoviji satelitski podaci, da se led na Arktiku povećao u odnosu na prethodnu godinu za više od 50 odsto. U oktobru ,ledeni sloj je rastao tempom kako se od 1979 ,znači od početka vođenja evidencija nije zabeležilo. Prema rečima stručnjaka , ovaj trend će se nastaviti i u narednim godinama. Pobornici globalnog zagrevanja nastoje sada očajnički da pronađu objašnjenja kako bi sačuvali obraz – i da održe klimatsku histeriju sa teorijom ubrzanog “ topljenja“ ledenog pokrivača.\nU septembru , podaci su pokazali povećanje ledenog pokrivača na Antarktiku na rekordnom nivou – i to već drugu godinu za redom. Trenutno , zna skoro svako ko je pratio vesti o “ globalnom zagrevanju “ – koji je se trenutno češće zbog kozmetičkih razloga sada naziva samo kao “ klimatske promene “ – da se globalne temperature u poslednjih 17 godina nisu više povećale. Spektakularan izostanak zagrevanja planete opovrgao je sva 73 “ klimatska modela “ koji su korišteni od strane Ujedinjenih nacija da svoje kontroverzne teorije nametnu čovečanstvu .\nNijedna od sumnjivih teorija i predviđanja koje su predavane kao mantra od strane Al Gore-a i ostalih pobornika, nije predvidela rast ledenog sloja . Pred publikom u Nemačkoj Al Gore – kojeg neki pogrdno nazivaju i kao “ Gorakel “ – tvrdio je pre pet godina da će kompletna polarna ledena kapa nestati u roku od pet godina. Originalni video ove sada više nego besmislene procene, nekako je nestao sa Interneta , ali su neki konzervativni blogeri uspeli da rekonstruišu isti video iz drugih izvora . “ Pet godina „, rekao je tada Gore, “ u ovom periodu će led , kakve su pretpostavke u ovm trenutku , da nestane . “\nKompletan članak na nemačkom\npročitajte na Kopp-online


Srbi sa KiM hoće da izađu iz kosovskih institucija, Vučić ih zamolio za strpljenje | Radio Kosovska Mitrovica\n27. February, 2019 13:07 |\nSrbi sa Kosova i Metohije najavili su na sastanku sa predsednikom Aleksandrom Vučićem povlačenje iz kosovskih institucija, Vučić ih je pozvao da sačekaju mesec i po dana zbog konsultacija sa svetskim liderima.\nAlbanski policajci su sinoć ušli u Zubin Potok i oteli jedan kamion srpskom prevozniku, jer je tobož preko “zelene linije” uvozio robu, rekao Vučić i dodao da je to izazvalo gnev srpskog stanovništva i da su se tek posle apela vratili kućama.\n“Srbija i srpski narod nalaze se u izuzetno teškoj situaciji kao 2008, 2004. u tim trenucima država je reagovala ili očajnoi ili nikako. Kada ovo kažem, govorim o pretnjama koje dobijaju naši ljudi, taksama, a predstavnici iz Štrpca su govorili o tome koliko je teška situacija”, naveo je Vučić.\nPredstavnici Srba zatražili su na sastanku povlačenje iz svih kosovskih institucija, Vučić ih je zamolio da sačekaju odgovor najmanje mesec i po dana da bi obavio konsultacije sa važnim liderima uključujući i Kinu.\nOcenio je da ćemo biti u bezizlaznoj situaciji, ako se nastavi ofanzivno ponašanje Prištine, uz niz opasnih provokacija.\nVučić je rekao da će obaviti konsultacije sa svim značajnijim evropskim i svetskim partnerima, uključujući Kinu, po pitanju ovakvog razvoja situacije.\n“Zahtevali su od države Srbije i od mene kao predsednka da razgovaram sa vladom i traže povlačenje iz svih kosovskih insititucija, a to znači napuštanje parlamenta i iz svih lokalnih samouprava i napuštanje regionalne policije sever i napuštanje tužilaštava i kompletnog pravosudnog kosovskog sistema”, rekao je Vučić.\n“Ostavljeni smo na cedilu”, konstatovao je srpski predsednik.\n“Zamolio sam predstavnike Srba da im danas ne odgovorim i da sačekaju na odgovor države Srbije još 45 dana najviše, jer želim da do susreta sa predsednikom Kine, razgovaram, telefonom ili uživo, sa svim najvažnijim evropskim i svetskim liderima”, rekao je Vučić.\n“Ako se nastavi ovako ofanzivno ponašanje Prištine, mi ćemo biti u bezizlaznoj situaciji. Najkasnije u narednih 45 dana, država će odgovoriti na zahtev predstavnika Srba sa KiM koji traže povalčenje iz kosovskih institucija”, podvukao je Vučić.\nLjudi su ogorčeni i zbog načina na koji se traže podobni Srbi da pucaju na Srbe.\n“Laže Hardinaj da ih je 40 u kosovskoj vojsci i pitam ga da mi pokaže tih 40 Srba. Ne da nema 40, nema ni duplo manje da pokaže”, rekao je Vučić.\nDa vam ne kažem šta su sve radili, ucenjujući ljude da ih ubede da uđu u vojsklu Kosova i da pucaju na Srbe, dodao je predsednik.\n“Još jednom pozivam sve Srbe da ne idu u vojsku Kosova, jedino čemu ona služi je da se iskoristi za napad na Srbe”, rekao je Vučić.\nVučić je rekao da u naredna dva dana sledi prihvatanje novog statuta “Trepče”, što vodi ka blokadi njenog računa, jer “Trepča” nije registrovana po srpskim zakonima, već pod okriljem UN.\nKosovski Albanci žele blokadu računa, uništenje “Trepče” severne Mitrovice do Leposavića, a to bi, kaže predsednik, značilo da 2.400 ljudi ostane bez posla i bez vazduha za disanje u ekonomskom smislu.\n“Ujedinjavanje severne i južne Mitrovice direktna je pretnja narodu na KiM i svi kažu da ako do toga dođe to može biti samo nasiljem i to je kraj opstanka našeg naroda”, kaže Vučić.\nSrbija neće dozvoliti ugrožavanje i proterivanje našeg stanovništva sa ognjišta, rekao je Vučić.\nNakon obražanja novinarima, predsednik je rekao da se sastanak nastavlja ali da on mora na sastanak sa Dejvidom Makalisterom.


Holandski institut za klasifikaciju audiovizuelnih medija jedno je od dva nezavisna tela koja upravljaju sistemom u ime PEGI. U te zadatke za NICAM spadaju i provera PEGI 3 i 7 igara prema kriterijumima, obuku kodera, arhiviranje PEGI igara i izdavanje PEGI licenci.\nVSC odbor za rangiranje\nOdbor za ocenjivanje VSC je statutarno telo odgovorno za ograničenja za starosnu kategoriju za video igre u Velikoj Britaniji. Kao administrator sistema PEGI ocenjivanja, proveravaju igre sa ocenama 12, 16 i 18 prema PEGI kriterijumima. Odbor za ocenjivanje VSC osnovan je kao neprofitno telo za razvoj i nadgledanje Kodeksa prakse osmišljenog da promoviše visoke standarde u industriji video i računarskih igara. Članstvo u VSC odboru za rangiranje pokriva sve sektore poslovanja, a sa maloprodaje predstavlja više od 2000 maloprodajnih objekata širom Velike Britanije.


SZO šalje pomoć S. Koreji za borbu protiv kovida\nTanjug 7. oktobra 2021. 09:47\nŽENEVA – Svetska zdravstvena organizacija (SZO) saopštila je da šalje pomoć Severnoj Koreji preko kineske luke Daljen u vidu medicinske opreme za borbu protiv kovida-19, uprkos signalima da je Pjongjang ublažio stroga granična ograničenja uvedena s ciljem sprečavanja širenja virusa.\nU najnovijem nedeljnom izveštaju za južnu i istočnu Aziju, koji obuhvata period do kraja septembra, SZO je navela da je započela isporuke preko luke Daljen u Kini, koja se nalazi blizu granice sa Severnom Korejom, prenosi agencija Rojers.\n„Kako bi podržala DPR Koreju sa osnovnim medicinskim sredstvima za kovid-19, SZO je započela isporuku preko luke Daljen u Kini radi strateškog gomilanja zaliha i daljeg otpremanja do DPR Koreje“, navodi se u saopštenju SZO.\nSeverna Koreja uvela je stroga ograničenja kada je prošle godine počela pandemija korona virusa, zapečativši svoje granice i uvodeći brojne druge mere.\nTestirala je najmanje 40.700 ljudi na korona virus bez pozitivnih rezultata od 23. septembra, izvestila je SZO.\nMeđutim, zvaničnici u Južnoj Koreji i Sjedinjenim Državama doveli su u sumnju tvrdnju Severne Koreje da nikada nije imala nijedan slučaj korona virusa, navodi agencija Rojters.


Verbić: Transparentnošću protiv korupcije u izdavaštvu – Gradskibiro.rs\nVerbić: Transparentnošću protiv korupcije u izdavaštvu\nBEOGRAD, 18. februara 2015. (Beta) – Ministar prosvete Srbije Srđan Verbić izjavio je danas da će transparentnim procedurama biti suzbijena korupcija u izdavaštvu udžbenika.\n“Transparentnost je način da se suzbije korupcija u distribuciji udžbenika, koja postoji”, kazao je Verbić u Skupštini Srbije na javnom slušanju povodom predloga novog zakona o udžbenicima.\nMinistar je istakao da je izdavaštvo udžbenika oblast u prosveti koja je “možda zabeležila i najveći napredak od devedesetih godina do sada”.\n“Napredovali smo u kvalitetu udžbenika, ali moramo da poradimo i na njihovoj dostupnosti. Kvalitetni udžbenici moraju da budu dostupni svim đacima i svim slojevima stanovsništva”, kazao je Verbić.\nMinistar je posebno pohvalio Zavod za izdavanje udžbenika, koji je prema njegovim rečima, značajno napredovao nakon dolaska konkurencije iz privatnog izdavaštva. “To je bitna razlika u odnosu na prethodni period tokom koga je Zavod imao monopol ali je i tavorio i u udžbenicima nije ništa menjao i po čitavu deceniju”, kazao je Verbić.\nOn je dodao da cene udžbenika trebaju biti usklađene sa kućnim budžetom kao i da je potrebno prilagoditi udžbenike đacima sa invaliditetom, čemu će posebnu pažnju, kako je naveo, posvetiti novi zakon.\nPrema Verbićevim rečima, jedan od problema predstavlja i činjenica da se mnogi udžbenici kupuju, ali se uopšte ne koriste. “Ono što se štampa treba i da se koristi, a ne da skuplja prašinu i predstavlja teret u đačkoj torbi”, kazao je ministar.


Makedonski premijer Zaev danas stiže u posjetu BiH | Moja Hercegovina\nPočetna / Makedonski premijer Zaev danas stiže u posjetu BiH\n22. Jula 2017. 12:00\nPredsjednik Vlade Republike Makedonije Zoran Zaev doputovat će danas poslijepodne u službenu posjetu BiH, a na sarajevskom aerodromu biće mu priređen doček uz počasni kordon.\nPredsjedavajući Savjeta ministara BiH Denis Zvizdić će dočekati svog makedonskog kolegu ispred zgrade institucija BiH u nedjelju ujutro, nakon čega će biti održani razgovori, a bit će održan i susret članova delegacije Savjeta ministara BiH s članovima delegacije Vlade Republike Makedonije.\nOvom prilikom je predviđeno potpisivanje dva sporazuma.\nNakon toga planiran je sastanak s predsjedavajućim Predstavničkog doma Parlamentarne skupštine BiH, te odvojeni sastanci ministara Savjeta ministara BiH i ministara Vlade Republike Makedonije.\nOznakeBiH makedonija posjeta zoran zaev


SWISS smanjuje operacije u Ženevi na minimum - Aviatica\nSWISS smanjuje operacije u Ženevi na minimum\nObjavljeno: 15. 2. 2021.\nZbog najnovijih restrikcija koje su na snazi u Švajcarskoj od januara, SWISS je odlučio da smanji broj avio-operacija sa ženevskog aerodroma na minimum. Kako je saopšteno ova će kompanija nastaviti da održava letove između Ženeve i svog glavnog čvorišta u Cirihu sa 13 nedeljnih letova, a osim toga nastaviće da održava i redovnu svakodnevnu liniju od Ženeve do Frankfurta, koji je glavno čvorište aviokompanija Lufthansa Grupe, kojoj pripada i SWISS, kao i Star Alliance čiji je SWISS član. Redukovani režim saobraćaja sa ženevskog aerodroma potrajaće najmanje do kraja februara.\nJermenija pristupila Zajedničkom evropskom vazduhoplovnom području Pročitaj više >>>\nBrussels Airlines sa novim širokotrupnim avionom otvara dodatne linije ka Africi. Pročitaj više >>>\nAustrian Airlines ostvario prve pozitivne rezultate poslovanja od izbijanja pandemije. Pročitaj više >>>\nEtihad od 2. decembra 2021. prelazi sa moskovskog aerodroma Domodedovo na aerodrom Šeremetjevo. Pročitaj više >>>\nAustrian uspostavio direktne letove do Kankuna\nAustrian krajem oktobra uspostavio direktne letove do Kankuna u Meksiku. Pročitaj više >>>


Premeštanje vodovodnih cevi | Vodoinstalater Beograd\nPremeštanje vodovodnih cevi nudimo 24h dnevno za sva fizička i pravna lica. Premeštanje vodovodnih cevi, spuštanje vodovodnih cevi, pomeranje vodovodnih cevi, podizanje vodovodnih cevi dostupno je tokom cele godine i praznika.\nPremeštanje vodovodnih cevi – Vodoinstalater Beograd\nU slučaju da je potrebno obaviti premeštanje vodovodnih cevi u Vašem domu ili poslovnom objektu, na raspolaganju smo Vam svakog dana u svim gradskim opštinama. Gde god da se nalazite, nakon poziva, na Vašu adresu dolazimo u najkraćem vremenskom roku. Svaka intervencija koja se izvodi na vodovodnim cevima mora biti urađena perfektno ukoliko želimo dugoročne rezultate. Kada Vam je potrebna usluga profesionalaca, pozovite naše vodoinstalatere koji su spremni da u svakom trenutku izađu na teren, odnosno dođu na datu adresu i reše sporni problem. Premeštanje cevi je još jedna od intervencija koje vršimo gotovo svakodnevno, gde god za tim ima potrebe.\nBilo da je reč o komplikovanim ili jednostavnijim intervencijama, na raspolaganju smo Vam da svaki od problema rešimo efikasno i kvalitetno. Premeštanje vodovodnih cevi obavljamo na celoj teritoriji Beograda, gde god da se nalazite, tu smo mi da priteknemo u pomoć. Poslujemo sa pravnim i fizičkim licima angažujte nas i uverite se u kvalitet radova koji Vam garantujemo. Pored regularnih vodoinstalaterskih popravki, takođe radimo i hitne intervencije gde je veoma važno da vodoinstalater reaguje brzo i dođe na vreme na datu adresu sa neophodnom opremom. U slučaju da renovirate određeni prostor koji zahteva premeštanje cevi, obratite se nama.\nPremeštanje vodovodnih cevi po najpovoljnijim cenama je i te kako moguće, samo jednim pozivom našeg dežurnog vodoinstalatera. Za ovu intervenciju koristimo najsavremeniju opremu koja se može pronaći na tržištu, ali pored dobre opreme su izuzetno važni i vešti vodoinstalateri koji imaju neophodno znanje i iskustvo. Angažovanjem našeg stručnog vodoinstalaterskog tima dobijate pouzdane vodoinstalatere koji svaku intervenciju obavljaju na najvišem nivou i po svetskim standardima. Poštujemo Vaše vreme pa samim tim i sve rokove koje odredimo za završetak vodoinstalaterskih radova, nakon kojih Vam dajemo račun i pisanu garanciju za kvalitet pruženih usluga. Dostupni smo 24h, svakog dana u nedelji, tokom cele godine. Radimo čak i za vreme praznika.


Indjija.net | Vesti | Vladimir Gak obišao radove na putu Banstol-Sremski Karlovci\nVladimir Gak obišao radove na putu Banstol-Sremski Karlovci\nZa najviše dva meseca građani opštine Inđija dobiće najsavremeniji put koji spaja Banstol i Sremske Karlovce. Radove je obišao predsednik opštine Inđija Vladimir Gak koji je tom prilikom razgovarao i sa meštanima Banstola.\nZavršetkom radova značajno će se podići bezbednost saobraćaja ali i smanjiti troškovi vlasnika automobila čija su se vozila često kvarila usled loše saobraćajnice.\n„Ovo je velika stvar za opštinu Inđija jer dobijamo najsavremeniji put. Da nije bilo odlične saradnje Opštine Inđija sa Pokrajinom i republičkom Direkcijom za puteve, pitanje je da li bi mogli projekat da izguramo u ovako kratkom roku. Zaista je zadovoljstvo videti ovakve velike projekte koje se rade na teritoriji naše opštine“, naveo je Gak.\nU narednih nekoliko dana počinje asfaltiranje saobraćajnice čija će širina biti 7.2 metara a završetak projekta se očekuje u prvoj polovini septembra.\nDa podsetimo, u poslednje dve godine rukovodstvo Opštine Inđija snažno je lobiralo na višim nivoima vlasti kako bi se što pre krenulo sa potpunom rekonstrukcijom puta. Veliki broj Inđinčana koristi ovu saobraćajnicu te je njena popravka u velikom interesu inđijske opštine.


Saznajemo: Brod sa koga je ispaljen prvi hitac u Prvom svetskom ratu postaje muzej (foto) - 25.02.2019, Sputnik Srbija\nSaznajemo: Brod sa koga je ispaljen prvi hitac u Prvom svetskom ratu postaje muzej (foto)\n„Bodrog“, austrougarski brod sa koga su ispaljeni prvi hici u Prvom svetskom ratu, obnovljen je i služiće kao muzej na otvorenom u luci Rečne flotile Vojske... 25.02.2019, Sputnik Srbija\nvesti, svet, srbija, dejan ristić, obnova broda bodrog, društvo, region\n13:48 25.02.2019 (Osveženo: 03:52 26.08.2021)\n© Foto : Dejan Ristić, FejsbukBodrog nakon obnove\n© Foto : Dejan Ristić, Fejsbuk\n„Bodrog“, austrougarski brod sa koga su ispaljeni prvi hici u Prvom svetskom ratu, obnovljen je i služiće kao muzej na otvorenom u luci Rečne flotile Vojske Srbije na Ratnom ostrvu, objavio je istoričar Dejan Ristić na svom Fejsbuk profilu.\n„Godine 2014, na predlog tadašnjeg državnog sekretara za odbranu i sadašnjeg ministra rada Zorana Đorđevića, pokrenuo sam, u svojstvu državnog sekretara za kulturu, proceduru za oduzimanje nekadašnjeg austrougarskog monitora ’Bodrog‘ od nesavesnog vlasnika, a sa ciljem njegove potpune restauracije i trajne prezentacije“, napisao je Ristić.\n© Foto : Dejan Ristić, Fejsbuk„Bodrog“ pre obnove\n„Bodrog“ pre obnove\n„Bodrog“ je nakon serije interresornih sastanaka i formiranja posebne radne grupe, koju su činili predstavnici Ministarstva kulture, Ministarstva odbrane, Vojske Srbije i Muzeja nauke i tehnike, prebačen u Apatin gde je usledila složena, odgovorna i stručna restauracija ovog svetski značajnog kulturnog dobra, dodao je Ristić.\n„Bodrog“ je bio deo austrougarske rečne flotile stacionarne u Zemunu i sa njega je ispaljen prvi hitac u Prvom svetskom ratu 28. jula 1914. Na kraju rata, srpska vojska ga je zarobila i brod je dobio novo ime — „Sava“.\n© Foto : Dejan Ristić, Fejsbuk„Bodrog“ posle obnove -— sa ovog broda je 28. jula 1914. ispaljen prvi hitac u Prvom svetskom ratu.\n„Bodrog“ posle obnove -— sa ovog broda je 28. jula 1914. ispaljen prvi hitac u Prvom svetskom ratu.\nTokom Drugog svetskog rata korišćen je u ratnim dejstvima, a nakon njega zaboravljen je i, kako je Ristić napisao, devastiran.\n„Sada je taj izuzetno značajni monitor ponovo onakav kakav i treba da bude, kako bi trajno svedočio o svim strahotama rata, ali i o bezmernom junaštvu naših predaka. Ovo je redak primer odgovornog i stručnog bavljenja zaštitom i prezentacijom kulturnog nasleđa kod nas. Iskrena zahvalnost i poštovanje za sve one koji su doprineli uspehu ovog divnog poduhvata“, zaključio je Ristić.\nobnova broda Bodrog


PRVA TROJKA, DRUGA... PETA! Nikola Jokić ispisao NBA istoriju! /VIDEO/\nPeta utakmica u gostima za samo osam dana nije zasmetala našem asu da napravi novi korak ka NBA večnosti.\nDenver Nagetsi su porazom od San Antonija (119:109) okončali turneju, a Nikola Jokić je ponovo bio njihov najbolji igrač.\nPostigao je ovoga puta čak 35 poena (tri više je dao Dalasu na Božić), šutirao iz igre 14/24 uz pet postignutih trojki iz 11 dalekometnih pokušaja. Tome je dodao i 10 skokova, pet asistencija, te po jednu blokadu i osvojenu loptu, uz četiri izgubljene za 38 minuta na parketu.\nJokićev 19. uzastopni "dabl dabl" učinak (35 poena, 10 skokova) od starta sezone doveo ga je na drugo mesto "večne liste" po tom ostvarenju: isto je uradio Janis Adetokumbo u prošlom šampionatu, pa je ispred našeg asa ostao još samo legendarni Bil Volton koji je imao čak 34 takve utakmice na početku NBA nadmetanja 1976. godine.\nPa opet, to nije bilo dovoljno za nastavak serije od pet trijumfa i dolaska do željenog učinka 12-7 pred povratak u Denver i novi, pomalo suludi, ritam teških izazova.\nGreg Popovič, jedan od najboljih košarkaških stratega svih vremena, dobro je proučio odbranu rivala iz Kolorada, koja je tokom pomenutih pet uzastopnih pobeda do ovog susreta bila šesta najuspešnija u celoj ligi: Sparsi su ubacili šest od prvih sedam šuteva za tri, a svojih 37 poena iz prve deonice dali uz nestvarnu realizaciju - 72,2%.\nNagetsi su rano dospeli u rezultatski zaostatak i, koliko god se trudili da stvari preokretnu u svoju korist, na kraju su ostali "kratkih rukava" i to jer su ih "izdala" dva važna oružja - rezervisti i poentiranje iz reketa. "Drugopozivci" Denvera su ubacili skromnih 26 poena, a u reketu je San Antonio košgeterski dominirao - 54:36.\nJokić je davao sve od sebe da se situacija na terenu popravi. Iako je promašio uvodnih šest pokušaja da postigne trojku, pet ih je dao iz narednih šest šuteva. Naročito je bio impresivan u trećoj deonici, u kojoj je postigao 12 poena, što je uz isti toliki zajednički doprinos Gerija Herisa i Pola Milsapa, omogućilo Nagetsima da prvi put od prve četvrtine povedu (77:78).\nJokićeva neverovatna asistencija\nMeđutim, tada se desio raspad sistema gostiju. U poslednjih 12 minuta osam puta su izgubili loptu, a svakako da od koristi nije bila ni činjenica da je Džamal Marej zbog jednog dobijenog udarca u kuk morao da napusti teren. Kanadski plej koji u poslednje vreme ima priličnih problema s laktom, a i blažu povredu ramena, je stisnuo zube i zaigrao opet u finišu, ali je tada već bilo kasno da se zaustave razigrani Sparsi, čiju prednost je na samo 111:103 smanjila Jokićeva peta trojka. Činilo se da će možda tada gosti "dodati gas", međutim...\nSnage za tako nešto nije bilo, a greške su se umnožavale. Tome je doprinela koncentrisanija igra domaćih, za koje je Demar Derozan ubacio 30 poena, samo četiri manje Dežante Marej, dok su zapaženi bili i Keldon Džonson sa 19, te rezervista Pati Mils sa četiri trojke na putu do 17 poena.\nAmeri u potpunoj neverici! BESNI NIKOLA JOKIĆ šutirao stolicu, niko nije mogao da veruje šta se dešava! /VIDEO/\nKod Nagetsa je Džamal Marej dogurao do 20 poena nakon 12 za prvih 16 minuta nastupa, Geri Heris je postigao 11, a "vođa rezervi" Monte Moris 10, s tim da je sa distance šutirao 1/5. U tom, dalekometnom smislu, Denverovih 14/31 na kraju je, po procentu uspešnosti (45,2%) nadmašilo dalekometni učinak domaćina od 43,5% (10/23), ali su goste skupo koštale pomenute izgubljene lopte u finišu, koji su na kraju imali 15, za 50% više nego San Antonio. Očekivalo se više i od Vila Bartona (devet poena), Pola Milsapa (osam), a naročito u poslednje vreme raspucanog Majkla Portera juniora. Velika nada kluba iz Kolorada je ovoga puta "sa klupe" ubacila devet poena, dok je njegov novopridošli klupski kolega koji se u prethodnih dana isticao sjajnom odbranom i vrlo zapaženim učinkom u napadu, Džamajkl Grin, zastao na tri poena. Na radost argentinskih navijača, Fakundo Kampaco, koji je juče proglašen za MVP-a španske lige u protekloj deceniji, dobio je desetominutnu šansu, ali nije uspeo da se upiše u strelce - promašio je jedini šut, no zabeležio je tri asistencije i dve "krađe".\nZa Denver nema previše odmora po završetku ove osmodnevne turneje: već u nedelju uveče, od 21.30 po srednjeevropskom vremenu, igra kod kuće protiv Jute koja je u strašnom naletu - uz 32 poena hrvatskog reprezentativca Bojana Bogdanovića ostvarila je 11. uzastopnu pobedu (sada sa 120:101 protiv Dalasa, za koji nije igrao Boban Marjanović, a Luka Dončić ubacio 25 poena). I, pritom su "džezeri" već uspeli da ove sezone kao gost savladju Nagetse. Samo dan kasnije, Nikola Jokić i saigrači će ugostiti Detroit Pistonse, u čijim redovima je najbolji njihov doskorašnji klupski kolega, Džerami Grant, a taman kada ekipa iz Kolorada konačno dočeka dva dana odmora, na teren će, u noći između četvrtka i petka, morati protiv aktuelnog NBA šampiona, Los Anđeles Lejkersa.\nJokić ispisao NBA istoriju\nDo tada, a i od tada, možete da Jokića i naše druge predstavnike u najjačoj ligi sveta pošaljete na susret "svih zvezda", a kako se glasa za Ol-star pisali smo vam u četvrtak, kada je velika onlajn anketa i počela.\nVašington (3-12) - Atlanta (10-9) 100:116\nŠarlot (8-11) - Indijana (11-8) 108:105\nToronto (7-12) - Sakramento (8-10) 124:126\nNju Orleans (7-10) - Milvoki (11-7) 131:126\nNjujork (9-11) - Klivlend (9-10) 102:81\nOrlando (8-12) - LA Klipers (15-5) 90:116\nMinesota (4-14) - Filadelfija (14-6) 94:118\nOklahoma Siti (8-10) - Bruklin (13-8) 125:147\nSan Antonio (11-8) - Denver (11-8) 119:109\nJuta (15-4) - Dalas (8-11) 120:101\nASOVI MU SE OBRAĆAJU ĆIRILICOM! Novak Đoković imitirao Ronaldinja i izazvao haos na Instagramu! /VIDEO/\nPOZNATI SRBIN MUČNO NOKAUTIRAN Strašne scene, bio je favorit na velikoj sceni, pa je strašno patosiran posle 90 sekundi /VIDEO/


Rusi uče Amerikance slobodi govora: Tramp Mlađi obratio se Ilonu Masku sa posebnom molbom - Sputnjik Srbija\n19:08 14.01.2021 (osveženo 19:19 14.01.2021) Preuzmite kraći link\nSin američkog predsednika Donald Tramp Mlađi obratio se milijarderu i vlasniku kompanije „Tesla“ i „Spejs iks“ Ilonu Masku sa molbom da napravi novu društvenu mrežu koja će zameniti postojeće poput Tvitera koje su blokadom naloga Donalda Trampa projavile „jednostranu cenzuru“.\n„Došlo je vreme da Rusi uče Amerikance šta je to sloboda govora. Pogledajte do čega je dovela ova cela situacija“, rekao je on, a prenosi „Indipendent“.\nNaveo je i da od nove društvene mreže ne treba stvarati „konzervativni zatvoreni svet“, već mesto gde je moguće razvijati ideje.\nPodsetimo, Tviter je prvo privremeno suspendovao Trampov nalog, ali ga je ubrzo potpuno ukinuo zbog, kako je saopšteno iz te društvene mreže, „rizika da će podsticati nasilje“. Suspenzija je usledila nakon Trampovih tvitova o demonstracijama njegovih pristalica u Vašingtonu i upada u kongresno zdanje na Kapitolu.\ndruštvene mreže, Ilon Mask, Donald Tramp Mlađi, Rusija, SAD


RTCG - Radio Televizija Crne Gore - Nacionalni javni servis :: Društvo :: Bilo velikih i malih propusta u Narodnom muzeju\nJURIĆ PORUČIO 09. 04. 2019. 19:44 >> 22:12 1\nBilo je jako velikih i malih propusta u rukovođenju Narodnog muzeja Crne Gore i u radu samih uposlenih, kaže predsjednik Državne komisije za nadzor revizije Radomir Jurić, u emisiji “Tajna izgubljenih eksponata”, Televizije Crne Gore.\nU Narodnom muzeju Crne Gore teče druga godina prve generalne revizije muzejskih fondova i dokumentacije.\nObiman je to i ozbiljan posao koji bi trebalo da osvijetli gotovo cijeli vijek muzejske djelatnosti, tokom kojeg su spletom različitih istorijskih okolnosti, ali i nemarom i nebrigom zaposlenih, nestala brojna svjedočanstva naše istorije, tradicije, kulture, identiteta.\nNarodni muzej, najvažnija institucija kulture u Crnoj Gori, u svojim njedrima krije neprocjenljivo blago, koje nije važno samo za našu, nego za kulturu uopšte. Nestanak dragocjenih istorijskih svjedočanstava, izazvao je, sa razlogom, bijes i brigu javnosti.\nDokumenta do kojih je ekskluzivno došla autorka serijala TVCG "Tajna izgubljenih eksponata", svjedoče o tome kada je, kako i zašto naša država ostala bez najdragocjenijih predmeta iz nekadašnje slavne crnogorske oružnice.\n"Među kojima i najvredniji dio zbirke, dvorske zbirke naoružanja koja je do 1939. bila u posjedu Nikolinog sina Danila. On je tada ponudio na prodaju beogradskom Etnografskom muzeju i prodao je za 370 hiljada dinara, da bi podmirivao hotelske račune", kaže Aleksandar Berkuljan, tehničar u Narodnom muzeju.\nZa mnoga vrijedna svjedočanstava naše slavne i ratničke istorije, a takvo je definitivno svako sa ovog dugog spiska, nije samo osiromašio muzej, mjesto koje čuva dušu Crne Gore. Za sve to, i ne samo to, siromašniji smo svi mi.\nDanas se, prilično nevoljno suočavamo sa dokumentima koja o tome svjedoče, a nadležni ih nerado komentarišu. Čekaju kraj istorijske revizije.\n"Mi treba da vidimo kad se sravne, da kažem, računi , kada se sve to uporedi, vidi sva dokumentacija i stanje u muzejskim jedinicama, imaćemo onda krajnji rezultat", navodi direktorica Narodnog muzeja Crne Gore Anastazija Miranović.\nRezultati već kažu da dokumentacija i stanje u fondovima ne govore istim jezikom.\nIscrpljujuća, ali istovremeno i neiscrpna, a presudno važna tema, i u ovoj fazi postupka ima jasnu dijagnozu i to od doktora koji je došao da nam pomogne.\n"Očito da nije bilo, neću reći volje, nego da je bilo jako velikih i malih propusta u rukovođenju te institucije i u radu samih djelatnika. Nikoga ono što se kaže ne osuđujući, ni amnestirajući", poručuje predsjednik Državne komisije Radimir Jurić.\nAnastazija Miranović Narodni muzej Crne Gore Aleksandar Berkuljan Radomir Jurić


Erdogan: Poverenje u NATO je pod znakom pitanja - 18.11.2017, Sputnik Srbija\nErdogan: Poverenje u NATO je pod znakom pitanja\nPoverenje u NATO je pod ozbiljnim znakom pitanja, izjavio je večeras predsednik Turske Redžep Tajip Erdogan, komentarišući odbijanje Alijanse da pomogne Ankari u... 18.11.2017, Sputnik Srbija\nevropa, vesti, svet, turska, sirija, redžep tajip erdogan, nato\n© AP Photo / Burhan ÖzbiliciPredsednik Turske Redžep Tajip Erdogan\nPoverenje u NATO je pod ozbiljnim znakom pitanja, izjavio je večeras predsednik Turske Redžep Tajip Erdogan, komentarišući odbijanje Alijanse da pomogne Ankari u oblasti protivvazdušne odbrane.\n„Pitanje poverenja u ovu organizaciju je pod ozbiljnom sumnjom“, rekao je Erdogan, a prenosi agencija Anadolija.\nGeneralni sekretar NATO-a ponovo se izvinio Erdoganu\n18 Novembar 2017, 22:14\nTurski lider je podsetio da je u periodu kada je sa sirijske teritorije pretila najveća moguća opasnost, NATO povukao raketne sisteme „patriot“ iz Turske i dao joj do znanja da u slučaju napada na tursku teritoriju neće pružiti podršku Ankari.\n„Kada je Turska počela da pregovara o kupovini ruskih kompleksa S-400 sa ciljem jačanja sistema PVO, niz vodećih zemalja NATO-a počeo je da kritikuje Ankaru“, dodao je predsednik Turske, navodeći da to potvrđuje da unutar NATO-a postoje problemi.\nOn je ponovo osudio dejstva SAD u Siriji. „Pod izgovorom borbe protiv DAEŠ-a, teroriste sirijske kurdske partije Demokratski savez (za koju Turska smatra da je povezana s Radničkom partijom Kurdistana) podržavaju politički, naoružavaju ih i snabdevaju novcem. Kada je obznanjen dogovor dve terorističke organizacije u Raki, SAD su priznale da su stotine terorista DAEŠ-a napustile oblast uz znanje Vašingtona. To je sramno priznanje koje ne priliči saveznicima Turske. Ankara odlično zna kakvo je stanje u regionu. Pitanje je drugo: da li će SAD postati svesne posledica svoje politike“, rekao je Erdogan.


- To je ono što i mi govorimo sve vreme, ka čemu se pomerila i američka administracija. Tramp o tome nikada nije govorio, ali je Makron sada rekao da je neophodno da se pronađe kompromis između stavova Beograda i Prištine. Veoma precizno - konstatovao je Dačić gostujući na RTS.\nEmanuel Makron na Kalemegdanu\nI na zapadu postoji geostrateška igra, Vašington, Berlin , Brisel\n, rekao je Dačić.\n"Prijateljstvo treba negotvati"\nKada neko kaže - mi ćemo voleti vas kao što ste vi nas, kada pokažete da vam je Srbija u srcu, da ćemo zajedno dalje raditi - to su poruke koje ipak ostavljaju neke obaveze za one koji ih izgovaraju, rekao je Dačić i dodao da su retki političari sa Zapada koji bude emocije u našem narodu.\nPodsetio je i da su odnosi Srbije i Francuske kroz istoriju bili izuzetno bliski, pa su zahladneli, ali, kako je rekao, postoji emocija između Srba i Francuza.\nVučić i Makron na grobu Milunke Savić\nTo je potrebno i zbog našeg nacionalnog identiteta i dostojanstva i pokazatelj velike bliskosti sa jednom svetskom silom, pored Rusije. Pokazuje da imamo jednog prijatelja sa zapada, rekao je Dačić.\nO večeri koju je sinoć u čast visokog gosta iz Francuske priredio srpski predsednik Aleksandar Vučić, Dačić je preneo da je večera dugo trajala, da su dugo razgovarali i da je i to bilo dobro za Srbiju.\n- Sada treba da idemo dalje, treba negovati prijateljstva. Napravljen je veliki korak napred, koji daje veliki podstrek i za nacionalno dostojanstvo Srbije, koje je godinama bilo frustrirano osećajem da je zapad bio nepravedan prema Srbiji - rekao je Dačić.\nIzgrađeno je međusobno poverenje i to treba da se razvija, da ne bude sledeći susret za 18 godina, dodao je on.\nDačić je istakao da je nama važno da zaštitimo svoje nacionalne interese, a bez prijatelja na više strana to ne možemo da uradimo.\n"PEVAĆU MAKRONU" Dačić sprema repertoar za predsednika Francuske, kaže da mora brzo da nauči francusku pesmu\nREAKCIJA NA SRAMNE OPTUŽBE Dačić: Olovka nije oruđe kojim se Haradinaj najbolje služi\nDačić: Albanija i samoproglašeno Kosovo više ne kriju da stvaraju veliku Albaniju\nPROTEST "1 OD 5 MILIONA" "Dosta je podela, želimo da živimo normalno"\nSAZNAJEMO Vučić sa ministrima i direktorima javnih preduzeća o sprovođenju INVESTICIONOG PLANA\nKako "Blic" nezvanično saznaje, predsednik Srbje Aleksandar Vučić jutros je u predsedništvu održao dvoiposatni sastanak sa ministrima i direktorima javnih preduzeća, svim zaduženima za sprovođenje novog investicionog plana.\nUčesnici protesta "1 od 5 miliona" okupili su se danas nešto posle 19 sati kod Terazijske česme u Beogradu, odakle su u koloni prošetali Ulicom kralja Milana pored zgrade Predsedništva Srbije, gde su se susreli sa pripadnicama Vojske Srbije iz obezbeđenja zgrade, a potom Resavskom, Bulevarom kralja Aleksandra i Takovskom do zgrade RTS-a.\nPredsednik Odbora za spoljne poslove Evropskog parlamenta Dejvid Mekalister dolazi u posetu Srbiji 25. i 26. avgusta, saznaje "Blic". On će se sastati sa predsednikom Srbije Aleksandrom Vučićem, a pozvao je na razgovore i predstavnike poslaničkih klubova u Skupštini Srbije.\nOvaj put je metafora uspeha svih nas, a to su i izuzetne vesti za građane Srbije da posle 17 godina otvaramo autoput "Miloš Veliki", poručio je predsednik Srbije Aleksandar Vučić na Instagramu uoči sutrašnjeg otvaranja novog auto-puta od Obrenovca do Ljiga.\nPredsednik Srbije Aleksandar Vučić sastaće se danas u podne na Andrićevom vencu s predstavnicima kineske kompanije CRBC.\nPredsednik Srbije Aleksandar Vučić je na sednici Vlade Srbije koja je održana sa predstavnicima Srba sa KiM u Palati Srbija žestoko kritikovao rad pojedinih ministarstava i najavio smenu direktora javnih preduzeća, saznaje „Blic“.\nPožega izabrala predsednika opštine koji ima SAMO 25 GODINA\nDvadesetpetogodišnji Đorđe Nikitović, diplomirani ekonomista, izabran je danas skupštinskom većinom za predsednika opštine Požega, čime je postao najmlađi predsednik opštine u Srbiji.


Javno - istrazivanja - Pogrešni navodi poslanika SNS-a\nPogrešni navodi poslanika SNS-a\nSvi podaci o donacijama Demokratskoj stranci koje je BIRN objavio 2012. godine preuzeti su sa sajta DS-a\nFoto: Wikimedia Commons / Djordje Stakić\nPoslanik SNS-a Aleksandar Marković je tokom rasprave u Skupštini Srbije održanoj u utorak, 21. novembra 2017. godine pozvao Agenciju za borbu protiv korupcije da reaguje zbog navodnog neslaganja podataka BIRN-a o donacijama DS-u sa podacima objavljenim na sajtu DS-a.\nBalkanska istraživačka mreža (BIRN) je na svom portalu javno.rs, 5. novembra 2012. godine, objavila tekst o donatorima DS-a i o prilozima građana ovoj stranci.\nU članku „Volim DS i daću sve za njih“ podaci o pojedinačnim donacijama DS-a koji su se kretali i do par hiljada evra upoređivani su sa imovinskim kartama donatora koji su bili obavezni da prijave imovinu Agenciji za borbu protiv korupcije.\nTako je, na primer, uočena nelogičnost da su pojedini donatori za stranku izdvajali i par hiljada evra, a da od imovine nisu imali nikakve novčane uloge u bankama, niti nekretnine.\nTom prilikom su novinari BIRN-a razgovarali sa par donatora čija imena su objavljena na sajtu DS-a i niko od njih nije negirao da je uplatio novac, niti je nakon objavljivanja demantovao navode iznete u tekstu.\nZakon o finansiranju političkih aktivnosti svim strankama nalaže da sva izdavanja za stranku koja prelaze prosečnu mesečnu zaradu budu javno objavljena na veb-sajtu stranke i to najkasnije osam dana od uplate.\nTakođe, propisano je da fizičko lice može strankama pokloniti najviše 20 prosečnih mesečnih zarada, što je u trenutku objavljivanja priče iznosilo oko 760,000 dinara.\nPodaci koji su objavljeni u članku BIRN-a su upravo i preuzeti sa sajta DS-a, tako da su eventualna neslaganja između objavljenih informacija u članku i na sajtu stranke, mogla nastati tek nakon objavljivanja članka.\nNa koja neslaganja je poslanik SNS-a Aleksandar Marković mislio u svom izlaganju u Skupštini, novinarima BIRN-a nije poznato.\nBIRN je u oktobru 2017. godine objavio istraživanje pod naslovom „Partijske igre: SNS i prijava za pranje novca“ koje je pokrenulo debatu o tome na koji način je vladajuća stranka prikupljala donacije za svoje kampanje.


Počela obuka kontrolora za IPARD - IPARD\nOrganizovana simulacija kontrole na licu mesta u preduzeću Kosmaj komerc\nSektor za kontrolu na licu mesta Uprave za agrarna plaćanja nedavno je započeo obuke novozaposlenih kontrolora, u cilju što bolje pripreme za predstojeće aktivnosti u okviru IPARD II programa. Kroz simulaciju kontrole na licu mesta u preduzeću Kosmaj komerc, ogranku vinarije Pantić, koje je konkurisalo za nacionalna podsticajna sredstva, novozaposlenima su prikazane sve faze postupka kontrole po pravilima IPARD II programa, navodi se na sajtu Uprave za agrarna plaćanja.\nKontrole na licu mesta, kao deo Sistema kontrole, utvrđuju da li je operacija za koju je podnet zahtev prihvatljiva i da li se ona sprovodi u skladu sa važećim pravilima i prihvaćenim obavezama. Proverom se utvrđuje tačnost podataka koje je primalac obezbedio svojim predmetnim dokumentima. Nakon svake kontrole na licu mesta sačinjava se kontrolni izveštaj koji omogućava pregled detalja izvršenih provera.\nS obzirom da se radi o kontroli korišćenja podsticajnih sredstava koja će biti obezbeđena iz EU fondova, proces kontrole je veoma složen i odvija se u tri faze. Nakon administrativne obrade zahteva, kojom je utvrđeno da su ispunjeni svi uslovi zahtevani Konkursom, obavlja se „nulta faza“ kontrole, kojom se na licu mesta proverava da li je korisnik započeo investicuju za koju konkuriše. Kontrola pre plaćanja se odvija pre isplate sredstava, kako bi se utvrdilo da li je investicija realizovana u celosti i u skladu sa predloženim projektom, da li je privedena nameni i stavljena u funkciju.\nNed 06 Novembar, 2016 16:40\nTagovi: ipard kontrolora kontrole kontrola investicija sredstva mere


O većim platama i penzijama tek krajem avgusta - 12.06.2015, Sputnik Srbija\nO većim platama i penzijama tek krajem avgusta\nEventualno povećanje plata i penzija biće tema razgovara sa Međunarodnim monetarnim fondom krajem avgusta, najavio ministar finansija Dušan Vujović. 12.06.2015, Sputnik Srbija\nvesti, ekonomija, srbija, dušan vujović, mmf\n12:08 12.06.2015 (Osveženo: 00:53 26.08.2021)\n© AP PhotoVujović: Država će da napravi preduslove za zdravu ekonomiju\nEventualno povećanje plata i penzija biće tema razgovara sa Međunarodnim monetarnim fondom krajem avgusta, najavio ministar finansija Dušan Vujović.\nSrpski ministar finansija Dušan Vujović najavio je danas da bi o eventualnom povećanju plata i penzija moglo da se razgovara sa Međunarodnim monetarnim fondom krajem avgusta.\nVujović je ponovio da država ne sme da bude najznačajniji izvor zapošljavanja, već da to mora da bude privatni sektor.\nNa početku Samita ministara finansija i guvernera regiona u Bečićima, on je primetio da privatni sektor već hvata korak, te da će, ako se nastave pozitivni trendovi omogućeni merama štednje i uz podršku međunarodnih finansijskih institucija, razgovor o ublažavanju restrikcija biti moguć krajem avgusta.\n10 Maj 2015, 12:34\n„Bilo je onih koji su nas kritikovali što nismo primenili još oštrije mere štednje“, podsetio je Vujović, ali naglasio da je Vlada išla s minimalnim smanjenjem plata i penzija, a kojim je mogao da bude zatvoren fiskalni krug.\nSamit ministara finansija i guvernera, koji četvrti put organizuje nedeljnik NIN, ovog je puta u Bečićima okupio i direktore poreskih uprava regiona, koji će dva dana razgovarati na teme koje su jednako teške i važne za sve zemlje-učesnice, a tiču se konsolidacije javnih finansija, ublažavanja posledica recesije, borbe protiv sive ekonomije, valutne sigurnosti…\nPanel koji je u toku posvećen je finansijskoj konsolidaciji u uslovima recesije ili sporog privrednog oporavka i na njemu učestvuju ministri finansija Crne Gore, Srbije, Republike Srpske, Federacije BiH, kao i predstavnik Kosova.


Opština Severna Mitrovica - Potpisan memorandum o uređenju zelenih površina u centru S.Mitrovice Potpisan memorandum o uređenju zelenih površina u centru S.Mitrovice | E-opština Severna Mitrovica\n“Centar grada u Severnoj Mitrovici će po završetku projekata koje finansiramo izgledati daleko bolje i uređenije. Danas kada smo započeli sa ovim projektima, građanima Severne Mitrovice mogu da poručim da će biti još značajnih investicija”, rekao je ministar za zajednice i povratak Goran Rakić.\nGradonačelnik Severne Mitrovice Milan Radojević poručio je da mu je drago što će centar Severne Mitrovice, nakon realizacije dva značajna projekta, dobiti izgled „velikih uređenih gradova“.\nPotpisivanju Memoranduma prisustvovala je i zamenica gradonačelnika Adrijana Hodžić, koja je ocenila da je realizacija projekta opravdana, s obzirom na to da je opština Severna Mitrovica, kako je kazala, administrativni centar, ali i studentski grad u kojem se nalazi Prištinski Univerzitet. Severnu Mitrovicu je ujedno definisala kao mesto „sa perspektivom i dobrim mogućnostima za planiranje budućnosti“.\nProjekat ”Uređenje zelenih površina u ulici Kralja Petra I između dva kružna toka u Severnoj Mitrovici“ zajednički finansiraju UN Habitat, Ministarstvo prostornog planiranja i Opština Severna Mitrovica.


09/01/2020 - Ozonpress :: internet portal\n//9 januara, 2020\nNa 48. Međunarodnom filmskom festivalu (FEST-u) u Beogradu koji će se održati u periodu od 28. februara do 08. marta 2020. biće predstavljen i Festival srpskog filma iz Toronta koji ove godine obeležava 20 godina postojanja. Za dve decenije na Festivalu srpskog filma u Torontu...\nVlada Srbije na današnoj sednici dala je saglasnost na kandiaturu Saveza Srbije za bodi bilding, fitnes, bodi fitnes i aerobik za organizovanje Svetskog prvenstva u fitnesu za mlađe kategorije, u Čačku 2020. godine. Na sednici je usvojena Odluka i da zgrada Sokolskog doma u Čačku...\nU portu manastira Vujan danas je sahranjen starešina te svetinje Jovan Nikitović koji je u ponedeljak poginuo u saobraćajnoj nesreći. Svetoj zaupokojnoj liturgiji, a zatim i opelu koje je služio episkop žički Justin, prisustvovali su brojno sveštenstvo, rodbina, prijatelji....\nU uži izbor za NIN-ovu nagradu ušlo je 10 romana, a ime 66. dobitnika biće saopšteno 20. januara oko podneva. U trci za najprestižniju književnu nagradu našli su se Elvedin Nezirović s romanom „Ništa lakše od umiranja“ (Laguna), Stevo Grabovac za „Mulat albino...\nUtakmica sezone za košarkaše Borca\nU derbiju ABA 2 lige košarkaši Borca večeras će ugostiti drugoplasirani MZT iz Skoplja (četvrtak, 18 časova). Ova dva tima su trenutno vodeći u šampionatu – drže vrh tabele sa ukupnim skorom od 12-2, a MZT Skonplje je odmah iza sa rezultatom 11-3 . U prvom delu sezone, MZT...\nU 2016, kada je počeo aktivno da trguje oružjem, preduzeće GIM, čiji je glavni posrednik Branko Stefanović, otac ministra policije Nebojše Stefanovića, po poslovnim prihodima je od Jugoimporta SDPR bio manji 740, a dve godine kasnije samo 8,5 puta, otkriva NIN u novom broju koj...\nSrbija je prva u Evropi po štetnosti posledica zagađenja, najviše zagađenog vazduha, i deveta u svetu, rezultat je opsežnog istraživanja Globalnog saveza za zdravlje i zagađenja (GAHP). Prevremeno u Srbiji godišnje umre 175 ljudi na 100.000 stanovnika usled nekog zagađenja kome...\nPušenje utiče na depresiju\nNova studija Hebrejskog univerziteta u Jerusalimu u saradnji sa Beogradskim i Univerzitetom u Prištini pokazuje da pušenje može biti štetno i po mentalno zdravlje i da utiče na depresiju. Izraelski profesor Hagai Levin je zajedno s asistentkinjom Tatjanom Gazibarom sa Beogradskog...


Kotorski vatrogasci traže da im se izmire dugovanja - CdM\nKotorski vatrogasci traže da im se izmire dugovanja\nKotorski pripadnici Službe zaštite i spašavanja uputili su danas dopis predsjednici SO Kotor Dragici Perović u kome zahtijevaju hitno zasijedanje Skupštine i prevazilaženje teške finansijske situacije zbog koje su, kako navode, treći mjesec bez plate.\n“Posljednju smo primili 28. marta ove godine i od tada se snalazimo kako znamo i umijemo da prehranimo naše porodice. Vama to ne izgleda strašno, jer Vi ne živite od plate pa zbog toga možete da izvodite političke eksperimente nad zaposlenima koji Vam, u ovom slučaju, služe za obračun sa neistomišljenicima”, kazao predsjednik službe Josip Marković.\nOn je u dopisu Perović istakao da nemaju političku prepoznatljivost.\n“Nama je svaki građanin Kotora, bez obzira koje je vjere i nacije isti. Naš je zadatak da pomognemo u svakoj situaciji, ne rijetko ugrožavajući i sopstvene živote. To radimo u svako doba dana i noći, po svim vremenskim uslovima i na svim lokacima kotorske opštine”, naveo je Marković.\nDobijaju, kaže, opomene od banaka jer nemaju mogućnost da servisiraju rate za kredite i normalno i na vrijeme plaćaju režijske troškove.\n“Ovakav pritisak više ne možemo da podnosimo i da budemo istovremeno spremni da se u svaku uru odazovemo složenim poslovima i radnim zadacima. Zbog toga Vas upozoravamo da prekinete agoniju zaposlenih u našoj Službi i cjelokupnoj opštini, da sazovete sjednicu SO i učinite sve kako bi se ova teška situacija prevazišla. Ukoliko to ne učinite smatraćemo Vas odgovornom za sve posljedice koje eventualno mogu da uslijede. Ako sjednicu ne želite da zakažete ili odlažete datum održavanja, smatraćemo da to činite kako bi nam naudili a Službu doveli u stanje oslabljene funkcionalnosti zbog nemogućnosti da servisiramo neophodnu opremu i održavamo je u skladu sa zakonskim propisima”, istakao je Marković.\nTagsDragica Perovič Josip Marković Kotor plate vatrogasci\nPobjednici su dozivjeli poraz, porazeni pobijedise, ni jedne ni druge ne interesuje narod i njihovi problemi!\nDje su pare od silnih brodova sto dolaze u Kotor .Aminimalno dolaze dva po danu pa sve do decembra a nema para kriza ?????\nKako se komandir šalta.\n…..a kome si ti šaltaš..?\nE moji vatrogasci….vi se odirete od posla, a kumovi trose vase pare…\nNikšićani za pogoršanje situacije u ovom gradu krive masovna okupljanja


Početna » Vesti » Društvo » Jerkov: Aleksandar Vučić i ovaj režim neće isporučiti radikale u Hag\nAleksandra Jerkov (Foto: FoNet/ Ognjen Stevanović)\nAleksandar Vučić i ovaj režim su veoma jaki u nameri da nikoga ne isporuče u Hag, pa tako neće isporučiti ni Vjericu Radetu i Petra Jojića, ističe za Danas Aleksandra Jerkov, jedna od osnivačica Akademije za razvoj demokratije.\nHaški tribunal je u oktobru 2012. godine optužio Radetu i Jojića da su uticali na svedoke optužbe u haškom procesu protiv sada već osuđenog ratnog zločinca i njihovog partijskog vođe Vojislava Šešelja, tako što su ih pretnjama, ucenama i mitom nagovarali da promene iskaze ili da ne svedoče.\nKomentarišući novi poziv predsednika Međunarodnog rezidualnog mehanizma za krivične sudove, sudije Karmela Ađijusa, upućen Srbiji da uhapsi i izruči funkcionere Srpske radiklane stranke Radetu i Jojića, Jerkov smatra da nije dovoljno samo isporučivati one koje traži Hag.\n– Treba nam i jedna ozbiljna debata o tome zbog čega se Hag i dalje bavi nama nakon 30 godina od oružanih sukoba i zbog čega i dalje imamo problema da se suočimo sa tim šta se desilo tokom sukoba i da od toga napravimo jasan otklon. To nismo nikada uradili, čak i u vreme kada smo bez problema isporučivali one koji su bili traženi – ukazuje Jerkov.\nAđijus, predsednik Mehanizma, preksinoć je u Njujorku, podnoseći godišnji izveštaj o radu Mehanizma pred Generalnom skupštinom Ujedinjenih nacija, istakao napredak u radu ovog suda koji se odnosi na presude osuđenim ratnim zločincima Ratku Mladiću, Jovici Stanišiću i Franku Simatoviću, ali je izrazio žaljenje što ne može da izvesti o napretku u slučaju Radete i Jojića.\nJerkov, nekadašnja članica Demokratske stranke, koja se i sama našla na meti Šešelja, pošto ju je na najvulgarniji način vređao, ističe za naš list da je ne iznenađuje to što se ratni zločinci u Srbiji predstavljaju kao heroji.\n– Jedna od regionalnih inicijativa Akademije za razvoj demokratije upravo jeste to da se svim osuđenim ratnim zločincima u svim zemljama zabrani da se aktivno bave politikom, učestvuju u javnom životu, da se kandiduju za funkcije i da se na njima nalaze, kao i da promovišu svoje ratne zločine – naglašava Jerkov.\nInače, ovo je treći put da Ađijus prijavljuje Srbiju zbog slučaja radikala. On je još jednom pozvao zvanični Beograd da poštuje odluke Mehanizma i međunarodne obaveze koje je utvrdio Savet bezbednosti UN.\nKako je ranije prenela agencija Beta, haški Mehanizam trebalo je da tokom ovog meseca sasluša svedoke protiv Radete i Jojića.\nTaj poseban pravni postupak ne predstavlja suđenje, ali će izjave svedoka date pred sudijom Lijom Daćunom kasnije moći da budu prihvaćene kao dokaz na suđenju Jojiću i Radeti, ako i kada do njega dođe.\nHaški tribunal je 2015. uputio Srbiji prvi nalog za hapšenje radikala Radete, Jojića i Jove Ostojića, koji je u međuvremenu preminuo.\nViši sud u Beogradu odlučio 2016. da nema zakonskih osnova za njihovo hapšenje i izručenje, jer, kako je tada navedeno, Zakon o saradnji sa Haškim tribunalom predviđa obavezu izručenja samo optuženih za ratne zločine, a ne i optuženih za nepoštovanje suda.\nMehanizam, naslednik Tribunala, doneo je 2017. odluku da se suđenje radikalima ustupi Srbiji, ali je sudija Daćun u martu 2019. godine poništio tu odluku i naložio da se proces Jojiću i Radeti održi u Hagu.\nKao obrazloženje za to, sudija Daćun je naveo da su ključni svedoci „nedvosmisleno“ izjavili da neće svedočiti ako suđenje bude u Srbiji zbog „ozbiljne zabrinutosti za svoju bezbednosti i bezbednost svojih porodica“.\nMeđutim, srpske vlasti se i dalje pozivaju na odluku Višeg suda iz 2016. navodeći da je Srbija spremna da se optuženima sudi pred domaćim sudovima.\nRadeta: Kao da gledam spodobe\nVjerica Radeta je svojevremeno u razgovoru za TV Prva izjavila da kada gleda Karmela Đijusa i glavnog tužioca Serža Bramerca “kao da gledam spodobe”.\n– Bramercu je samo u svesti koliko može da ostane u tom Tribunalu, jer oni mesečno zarađuju između 30.000 i 40.000 evra, izjavila je Radeta, tvrdeći da su dobili novac od Hrvata i Bošnjaka za oslobobađanje njihovih državljanina.\nAleksandra JerkovKarmel AđijusMeđunarodni rezidualni mehanizam za krivične sudovepetar jojicVjerica RadetaBeogradHag


Home/SPEKTAR/EU se u panici priprema za odmazdu Rusije\nEvropska unija panično se sprema za moguće gašenje ruskog gasa. Ovu informaciju je objavila novinarka britanskih medija Alesandra Skoto Di Santolo.\nEvropska komisija se sprema za potpuni prekid isporuke gasa iz Rusije, što sledi iz nedavno procurelog dokumenta.\nPlan predlaže delovanja u slučaju da snabdevanje energentima Ruske Federacije naglo padne ili potpuno prestane.\nPrema rečima Alesandre Skoto Di Santolo, sadašnje akcije Brisela su veoma slične panici. Ovo prenosi Dejli Ekspres.\n„EU se u panici priprema za odmazdu Rusije“, piše novinar britanske publikacije.\nPre izvesnog vremena novinarima je bio na raspolaganju dokument koji je pripremila Evropska komisija. Poziva članice EU da razmotre paket mera u slučaju iznenadnog prekida isporuke ruskog gasa, što bi trebalo da dovede do naglog povećanja troškova energije u Evropi.\nKonkretno, Brisel predlaže da se prouči mogućnost uvođenja gornje granice cena prirodnog gasa.\nProšlog meseca Rusija je prekinula isporuke gasa Poljskoj i Bugarskoj zbog odbijanja da ispuni zahteve za plaćanje u rubljama. U tom kontekstu, Brisel strahuje da bi ruska strana mogla da ograniči isporuke energije drugim zemljama koje su odbile da plate u rubljama.\n„Naš principijelni stav ostaje nepromenjen. Proces plaćanja naveden u ruskoj uredbi od 31. marta bi prekršio sankcije EU, ali postoje opcije za kompanije iz EU da nastave da plaćaju u evrima ili dolarima u skladu sa dogovorenim ugovorima“, navodi se u saopštenju Evropske komisije.\nMoskva je zahtevala da zemlje EU počnu da plaćaju isporuke ruskog gasa u rubljama, a to je postalo svojevrsna odmazda za sankcije Zapada. Efekat ove odluke je takav da EK i dalje u panici traži izlaz iz ove situacije.


Novi ransomware virus BadRabbit se širi Istočnom Evropom - itnetwork.rs\nHome SOFTWARE\tNovi ransomware virus BadRabbit se širi Istočnom Evropom\nRansomware virus nazvan BadRabbit širi se Rusijom, Ukrajinom i drugim istočnoevropskim zemljama.\nMeta BadRabbita su korporativne mreže, kompjuteerski sistemi metroa u Kievu, ukrajinski aerodrom Odessa, nekoliko ruskih medija i drugi, a zaraženi kompjuteri prikazuju poruku o otkupnini.\nStručnjaci za cybersigurnost u kompanijama ESET i Kaspersky su među ostalim organizacijama koji prate situaciju. Zaključili su da hakeri imaju veze s Petyom, rensomware napadom koji se tokom leta proširio po celom svetu. Koompanija Kaspersky je utvrdila da su se Petyja i RadRabbit pojavili na mnogim istim hakovanim stranicama. Širili su korišćenjem interfejsa za upravljanje uređajima i aplikacijama u mreži, kao i Mimikatza, alata za skupljanje šifri i drugih podataka iz kompjutera.\nIz kompanije ESET su rekli da je jedna od metoda distribuiranja BadRabbita pop-up poruka koja obaveštava o potrebi nadogradnje Flash Playera, što prevari žrtve napada koje preuzmu i instaliraju malware.\nKada se kompjuter zarazi, žrtve se šalju na stranicu gde im se traži da plate 0,05 Bitcoina, odnosno 275 dolara u roku od 41 sat u zamenu za dešifrovanje podataka i pristup kompjuteru. Ako vreme istekne, otkupnina se povećava.\nBadRabbit ima sličnosti s Petyom, ali još uvek nije jasno ko stoji iza napada. Virus Petyja je zahvatio brojne vladine agencije i poslovne subjekte ranije ove godine, uglavnom u Ukrajini, a Rusija se smatra odgovornom.\nNovi ransomware virus BadRabbit se širi Istočnom Evropom was last modified: 30 oktobra, 2017 by ITN Team


Multifunkcionalnost i udobnost dve su najpoželjnije odlike nameštaja za male prostore...\nSIMPOVI dizajneri su u okviru programa IQ Dom kreirali novi model DUO, koji ovim karakteristikama dodaje i čitav niz osobina koje ga čini idealnim rešenjem kako za sobe za mlade i tinejdžere, tako i za porodice u potrazi za modernim nameštajem za stanove manjih kvadratura. Velike mogućnosti izbora boja i dezena čine DUO lako uklopivim u različite ambijente, u zavisnosti od željene atmosfere i ukusa. Jaka konstrukcija obezbeđuje trajnost, a kvalitetni i sertifikovani materijali udobnost tokom čitavog dana.\nDUO dvosed i fotelja lako se pretvaraju u ležaj, a kao dodatni benefit u svojim kompaktnim dimenzijama kriju prostrane kutije za odlaganje. Tako je ovaj model fotelje trenutno jedini na tržištu koji spaja tri vrlo značajne funkcije – sedenje, spavanje i odlaganje stvari, u izuzetno malim dimenzijama (103x85x90 cm) i atraktivnoj ceni od 16.958 dinara. Uz kompaktne dimezije dvoseda (159x85x90 cm) i njegovu cenu od 22.865 dinara, DUO je zaista jedno od najracionalnijih rešenja za veliki broj funkcija savremenog prostora, pa i za opremanje turističkih apartmana.\nModel DUO dostupan je odmah u standardnim bojama, ili sa rokom isporuke u dezenu po želji, a navedene cene su sa iskazanim popustom od 15 odsto koji važi samo do kraja marta u svim SIMPO salonima.


Tokom APRILA 2006. godine izvršena su merenja aerozagađenja na 7 mernih mesta na području opštine Kikinda i to:\n4. Lutajuće mesto (aprila kod Livnice)\nNa 6 mernih mesta izvršena je analiza aerosedimenata u kojem su određene koncentracije ukupnih taložnih materija, teških metala (olovo, kadmijum, cink), relevantnih anjona i katjona, kao i bitne fizičkohemijske osobine padavina. Na četiri merna mesta izvršena je i analiza kiselih oksida, čađi i azotdioksida i to na mernim mestima: ZZZZ, Mikronaselje, Novi Kozarci i kod Livnice (lutajuće merno mesto), a na mernom mestu ZZZZ merena je koncentracija prizemnog ozona.\nU toku aprila na dva merna mesta ZZZZ i Mikronaselje u periodu od po 7 dana su merene i koncentracije ukupnih suspenovanih čestica. U dva od sedam dana su na oba merna mesta u ukupnom suspendovanim česticama određivani i teški metali i to na mernom mestu ZZZZ cink, kadmijum, olovo, živa i mangan, a na mernom mestu Mikronaselje cink, kandijum, olovo, živa i aluminijum.\nKoncentracije ukupnih taložnih materija su na svih 6 mernih mesta u granicama propisanim Pravilnikom o graničnim vrednostima, metodama merenja imisije, kriterijumima za uspostavljanje mernih mesta i evidenciji podataka Sl.g. RS br. 54/92 (GVI – granična vrednost imisije za UTM je 450/m2 / dan), a koncentracije rastvorljivih i nerastvorljivih materija (sulfati, hloridi, amonijum jon, kalcijum i magnezijum) ne odstupaju od uobičajenih vrednosti na datim mernim mestima.\nKoncentracije teških metala olova i kadmijuma, merenih metodom aerosedimenata, ne odstupaju od normi propisanih navedenim Pravilnikom na svih 6 mernih mesta. Koncentracije cinka su takođe u granicama propisanim Pravilnikom izuzev na mernom mestu ZZZZ, gde je vrednost povišena i iznosi 401 ug/m2 / dan (GVI za Zn je 400 ug/m2 / dan).\nIzmerene koncentracije čađi (GVI je 50 ug/m3) su u granicama propisanim Pravilnikom na sva četiri merena merna mesta.\nTakođe su i prosečne mesečne kao i maksimalne koncentracije kiselih oksida i azotdioksida u granicama propisanim pomenutim Pravilnikom na sva četiri merena merna mesta. Prosečna mesečna koncentracija prizemnog ozona od 54,9 ug/m3 (GVI je 85 ug/m3 je takođe u normalnim granicama, ali dnevne koncentracije u toku četiri dana u mesecu aprilu prelaze GVI (maksimalna izmerena koncentracija je 122 ug/m3 ), što je u više nego u 13% merenja.\nKoncentracija ukupnih suspenovanih čestica je u toku 2 dana od ukupno 7 dana (ili u toku 28,57% merenja) na mernom mestu ZZZZ bila iznad GVI od 120 ug/m3 i kretala se od 65 do 216 ug/m3 . Koncentracije kadmijuma, olova, žive i mangana su u granicama propisanim Pravilnikom. Koncentracija cinka je značajna tokom jednog dana (50% vremena merenja) i iznosi 18,8 ug/m3 (Pravilnik ne propisuje GVI za cink).\nKoncentracija ukupnih suspenovanih čestica je u toku 5 od ukupno 7 dana merenja (ili tokom 71% merenja) na mernom mestu Mikronaselje bila iznad GVI od 120 ug/m3 i kretala se od 102 do 536 ug/m3. Koncentracije kadmijuma, olova i žive su u granicama propisanim Pravilnikom. Koncentracija cinka je značajna tokom jednog dana (50% vremena) i iznosi 16,8 ug/m3, a koncentracija aluminijuma je takođe značajno povišena tokom jednog dana (50% vremena merenja) i iznosi 6,2 ug/m3 (Pravilnik ne propisuje GVI za cink niti za aluminijum).\nDakle, možemo konstatovati da je povišena vrednost koncentracije cinka, samo na mernom mestu ZZZZ u aerosedimentu, dok je suspendovanim česticama cink povišen kako na mernom mestu ZZZZ tako i na mernom mestu Mikronaselje. Koncentracije aluminijuma su na mernom mestu Mikronaselje na značajnom nivou.\nDalje, možemo konstatovati da nisu povišene vrednosti ukupnih taložnih materija na svim mernim mestima u aerosedimentu, kao i vrednosti koncentracija teških metala olova i kadmijuma. Osnovne zagađujuće materije – kiseli oksidi, čađ i azot – dioksid, tokom aprila 2006. takođe nisu povišene.


Probe komada “Široka zemlja” počele u JDP-u\nTanjug 17. marta 2021. 16:13\nBEOGRAD – Probe nove drame “Široka zemlja” Artura Šniclera, u režiji Marka Manojlovića, počele su juče u Jugoslovenskom dramskom pozorištu, saopštila je direkcija JDP-a.\nKomad austrijskog dramatičara objavljen je pre tačno 110 godina, 1911. u Berlinu, a onda iste godine je prvi put izveden u “Folksteatru” u Beču.\nŠnicler je pisao romane, novele i drame, a tokom studija pokazao je posebno interesovanje za psihijatriju, a lično poznanstvo sa Sigmundom Frojdom imalo je veliki uticaj na njegov književni opus.\nNjegovo delo “Traumnovelle” (1926), zasnovano upravo na osnovama psihijatrije, poslužilo je kao osnova za čuveni poslednji film Stenlija Kjubrika – “Širom zatvorenih očiju” (1999), gde su glavne uloge imali bivši supružnici Tom Kruz i Nikol Kidmen, a u epizodnoj roli je nastupio – Rade Šerbedžija.\nReditelj Marko Manojlović je do sada imao već četiri prestave na sceni JDP – “Smrt” Vudija Alena (2005), “Noć ubica” (2007), “Nebeski odred” (2009) i “Samo neka bude lepo” (2012).\nU poslednjem periodu više režira igrane TV serije kao što su – “Andrija i Anđelka”, “Slatke muke”, “Nemoj da zvocaš”, “Vrata do vrata”, u timu je i telenovele “Tajne vinove loze”, kao i u ekipi scenarista „Žigosanih u reketu „.\nAutosku ekipu buduće predstave čine još – scenograf Branko Hojnik, kostimograf Lana Cvijanović, kompozitor Vladimir Pejković a za scenski govor zadužena je Ljiljana Mrkić Popović.


Potpisan sporazum PSS i policije Ruske federacije - alo.rs\nSARADNJA Potpisan sporazum PSS i policije Ruske federacije\nAUTOR: N.J. DATUM I VREME: 24.10.2015. 13:09\nPredsednik reprezentativnog Policijskog sindikata Srbije Veljko Mijailović i Aleksej Lobarev, predsednik Sindikata policije i bezbednosnih službi Ruske federacije, potpisali su danas Sporazum o saradnji policijskih sindikata dve države.\nVeljko Mijailović (desno) i Aleksej Lobarev (levo), Foto: MUP Srbije\n- Ovo je veliki dan za srpsku policiju. Sa našim ruskim kolegama u sledećim godinama razvićemo saradnju na poboljšanju položaja policajaca u Rusiji i Srbiji. Ja ću kao zamenik generalnog sekretara Evropske policijske unije podneću inicijativu da naše ruske kolege budu primljene u ovu najveću organizaciju policajaca u Evropi – rekao je za alo.rs Veljko Mijailović, predsednik PSS.\n- Drago mi je da sam u Srbiji i među mojim srpskim kolegama. Želimo da se srpski i ruski policajci bolje upoznaju, razgovaraju o problemima koje imaju u uređenju materijalno-socijalnog statusa i načinima kako da nam se taj status popravi. Ovo je prvi korak u budućoj uspešnoj saradnji ruskih i srpskih policajaca – izjavio je Aleksej Lobarev, predsednik Sindikata policije i bezbednosnih službi Ruske federacije.


Novih pola miliona vakcina protiv korone kineskog proizvođača | Diaspora Media Group\nHome Zdravlje COVID19 Novih pola miliona vakcina protiv korone kineskog proizvođača\nNovih pola miliona vakcina protiv korone kineskog proizvođača\nPredsednica Vlade Republike Srbije Ana Brnabić sa kineskom ambasadorkom Čen Bo dočekala je avion Er Srbije koji je sleteo na beogradski aerodrom „Nikola Tesla“ sa novim količinama vakcine "Sinofarm".\nPremijerka je tom prilikom izjavila da Srbija, sa novih 500.000 kineskih vakcina koje su stigle, ima ukupno čak 1,5 miliona tih cepiva što će spasiti hiljade života u Srbiji. Ona se zahvalila Kini i predsedniku Si Đinpingu na svoj podršci Srbiji i građanima Srbije tokom borbe protiv korona virusa i na ovolikoj količini vakcina koje su stigle u našu zemlju.\nBrnabić je posetila da je uz odličnu organizaciju vakcinacije Srbija druga zemlja u Evropi po broju vakcinacija i sedma u svetu, te da očekuje da će ta pozicija biti još bolja.\nOna je istakla da, iako Srbija ima i druge ugovore za vakcine koje su plaćene, tako veliku količinu, a to je milion i po cepiva, Srbija je ipak dobila samo iz Kine, zato se mora reći da u ovom slučaju govorimo o partnerstvu i prijateljstvu.\nBrnabić je zahvalila i predsedniku Srbije Aleksandru Vučiću, jer je zahvaljujući njegovim naporima i ličnim prijateljstvom sa Si Đinpingom, Srbija u jedinstvenoj je poziciji u svetu da može da računa na ovoliku količinu vakcina.\nPrethodni članakHvala za uspešnu antikovid vakcinaciju – Srbija pobeđuje\nSledeći članakČeška i Srbija: Razmena iskustava u borbi protv Covid-19


Azra, Lana i Mia su junakinje prvog srpskog stripa o koroni - Rebelgrade\nAzra, Lana i Mia su junakinje prvog srpskog stripa o koroni\nPočetna » Kultura » Azra, Lana i Mia su junakinje prvog srpskog stripa o koroni\n“Deveta umetnost”, odnosno strip, počeo je da se bavi i koronavirusom. Uopšteno govoreći, budući da se strip služi direktnim prikazivanjem motiva, likova i situacija putem slike, zanimljivo je videte prvi srpski strip o pandemiji koji je uzdrmao ceo svet, pa i nas.\nTeme autorki stripa, Danice Jevđović i Lejle Кalamujić, bile su na koji način je pandemija uticala na to da inače neplaćeni kućni rad bude dodatno opterećenje za devojke i žene, kako su se borile sa novim obavezama i da li su uspevale da dobiju podršku od svojih najbližih.\nPredmet istraživanja „Vratiti svoje vr(ij)eme“ jesu položaj i iskustva mladih žena u kontekstu kovid-19 pandemije u Srbiji i Bosni i Hercegovini, sa željom da se sazna na koje je sve načine pandemija korona uticala na preraspodelu, kvalitet i kvantitet neplaćenog kućnog rada koji obavljaju žene starosti od 19 do 34 godine.\nCentar za ženske studije Beograd i Udruženje za kulturu i umjetnost „Crvena“ tokom ove godine realizuje istraživački projekat „Vratiti svoje vr(ij)eme: kampanja za ravnopravne navike u obavljanju kućnog rada među Milenijalkama i Zumerkama zasnovana na istraživanju“. U okviru velikog istraživanja istraživački timovi CŽS i Crvene organizovali su i niz fokus grupa, a iskustva koja su devojke podelile tom prilikom pretočena su u serijal strip epizoda koje su postale pravi hit na društvenim mrežama.\nDo sada objavljene prve tri epizode stripa dostupne su na sajtu Centra za ženske studije Beograd. Ilustratorka Danica Jevđović je rekla da je razgovarala sa mnogim ženama iz regiona i da su se mnoge od njih našle u sličnoj situaciji. Njene ilustracije uobličila je književnica Lejla Кalamujić, kojoj je takođe, kako ističe, bilo uzbudljivo da čuje iskustva tokom pandemije žena iz Srbije i Bosine i Hercegovine.\nProjekat „Vratiti svoje vr(ij)eme“ realizovan je uz pomoć Balkanskog fonda za demokratiju Nemačkog Maršalovog fonda SAD (BTD) i podršku Agencije SAD za međunarodni razvoj (USAID).


Sankcije SAD prete Vučićevom bratu Andreju i kumu Nikoli Petroviću zbog sprege sa organizovanim kriminalom | Luftika\nFoto kolaž: N1\n– Znamo da predsednik Srbije Aleksandar Vučić, kao i mnogi u kosovskoj vladi, imaju brojne veze sa organizovanim kriminalom. Znamo da se Vučićev brat Andrej sastajao sa Zvonkom Veselinovićem. Verovatno će oni biti dodati na spisak u narednih nekoliko meseci ili godina – rekao je u intervjuu za Nova.rs Dru Saliven, jedan od osnivača Projekta za izveštavanje o organizovanom kriminalu i korupciji (OCCRP).\nKomentarišući odluku administracije u SAD da uvede sankcije biznismenima s Kosova, bliskih vladajućoj stranci, u prvom redu Zvonku Veselinoviću, Saliven je rekao da veruje da će spisak sankcionisanih biti proširen, te da će se na njemu naći i bliski ljudi Aleksandra Vučića – Nikola Petrović i Andrej Vučić.\n– Pretpostavljam da su ljudi, poput Petrovića i Andreja Vučića, visoko na listi onih koji prave spiskove za sankcionisanje – rekao je američki novinar.\nКako komentarišete sankcije izrečene Zvonku Veselinoviću i njegovim bliskim saradnicima?\n– Mislim da američka vlada identifikuje i sankcioniše one koji su spona vlade i organizovanog kriminala. Znamo da predsednik Srbije Aleksandar Vučić, kao i mnogi u kosovskoj vladi, imaju brojne veze sa organizovanim kriminalom. Znamo da se Vučićev brat Andrej sastao sa Zvonkom Veselinovićem, za koga se veruje da je zaštićen od strane režima u Srbiji. Vučić primenjuje politiku Mila Đukanovića i Vladimira Putina, koji svoje veze sa organizovanim kriminalom redovno upotrebljavaju kao tajni ogranak vlasti – naglasio je Saliven.\n– Organizovani kriminal može da omogući huliganima da uguše proteste, kao što smo nedavno videli. Na Balkanu te veze obično uređuju braća predsednika kao što je Aco uradio za Mila Đukanovića. Vlade poput SAD i EU verovatno neće sankcionisati Vučića. Nisu sankcionisali ni važnije ličnosti, poput mađarskog predsednika Viktora Orbana, niti kuma svih korumpiranih lidera – Vladimira Putina.\nOčekujete li da se na listi nađe još neko iz Srbije?\n– EU i SAD će se verovatno fokusirati na ljude koji se nalaze u središtu odnosa organizovanog kriminala i vlasti. Kao što su Putinovi oligarsi svi sankcionisani, očekujem sličan spisak imena i Vučićevih prijatelja, prijateljski nastrojenih tajkuna. Očekujem i neke članove njegove porodice, poput Andreja. Verovatno će oni biti dodati na spisak u narednih nekoliko meseci ili godina. Mi ćemo, naravno, učiniti sve što možemo da dodamo ljude na tu listu.\nDa li Vam je zanimljivo da na spisku nije bio Nikola Petrović, kum predsednika Srbije i čovek koji ima bliske poslovne i privatne veze sa Veselinovićem?\n– Možda nisu smatrali da postoji dovoljno dokaza o korupciji ili su želeli da naprave pauzu između imena ovih ljudi zbog većeg efekta. Pretpostavljam da su ljudi poput Petrovića i Andreja Vučića visoko na listi onih koji prave spiskove za sankcionisanje. Čini mi se da postoji desetogodišnje pravilo za lidere. Oni posle 10 godina na vlasti, misle da su nedodirljivi, ne kontrolišu svoje apetite i postaju sve pohlepniji – rekao je Saliven i dodao:\n– Vučić će ukrasti milijarde, ako već nije. Njegovi planovi da država zaplenjuje imovinu se ne odnose samo na Rio Tinto, već i na mogućnost da daje poklone ljudima koji iskažu lojalnost i da kažnjava protivnike – ispričao je Saliven u intervjuu za Nova.rs.\nDiler kojem su SAD uvele sankcije radi pozorišni trg u Novom Sadu\noznakealeksandar vučić andrej vučić dru saliven nikola petrovic organizovani kriminal sankcije sad zvonko veselinović


RTCG - Radio Televizija Crne Gore - Nacionalni javni servis :: Društvo :: Loš kvalitet vode samo na dvije plaže\n15. 07. 2021. 12:02 >> 12:03 0\nRezultati analize kvaliteta morske vode za 110 lokacija, koju je Institut za biologiju mora sproveo u periodu od 06. do 09. jula ove godine, pokazali su da je na 71,8% lokacija morska voda bila odličnog kvaliteta, na 12,7% lokacija dobrog, na 13,6% lokacija zadovoljavajućeg , dok je na 1,8% lokacija voda bila lošeg kvaliteta, saopšteno je iz Instituta. Na kotorskim kupalištima “Benovo 01” i “Žuta plaža 01” registrovan je loš kvalitet vode, pa je istaknuta crvena zastavica, kao simbol zabrane kupanja.\n“Rezultati pokazuju da je morska voda na većini crnogorskih kupališta sanitarno ispravna, te bezbjedna za kupanje i rekreaciju, kazali sui z Instituta za biologiju mora”, saopšteno je iz Instituta.\nProgram praćenja sanitarnog kvaliteta morske vode u Opštini Ulcinj realizuje se na ukupno 18 lokacija, od toga je na 13 lokacija voda bila odličnog kvaliteta, na 4 dobrog i na 1 zadovoljavajućeg kvaliteta.\n“ Od ukupno 15 lokacija u opštini Bar, na njih 9 voda je bila odličnog kvaliteta, na 3 dobrog, a na 3 zadovoljavajućeg kvaliteta. Kada je u pitanju opština Budva, Program se realizuje na 32 lokacije, a u ovom mjerenju je na njih 27 voda bila odličnog kvaliteta, na jednoj dobrog, a na 4 zadovoljavajućeg kvaliteta”, navodi se u analizi.\nU Bokokotorskom zalivu, u opštini Herceg Novi uzorkovana je voda na ukupno 21 lokaciji, od čega je na njih 17 ona bila odličnog, na 2 dobrog, a na 2 zadovoljavajućeg kvaliteta.\n“U opštini Tivat, Programom je obuhvaćeno 9 lokacija, od čega je na njih 5 voda bila odličnog, na 2 dobrog i na preostala 2 zadovoljavajućeg kvaliteta. Na području opštine Kotor od ukupno 15 lokacija, voda je bila odličnog kvaliteta na njih 8, dobrog na 2, a zadovoljavajućeg na 3 lokacije, dok je na lokacijama “Benovo 01” i “Žuta plaza 01” voda bila lošeg kvaliteta”, kazali sui z Instituta\nNa kupalištima u okviru ovih lokacija “Benovo 01” i “Žuta plaža 01” istaknuta je crvena zastavica, kao simbol zabrane kupanja na istima, dok je republički inspketor za vode donio Rješenje o zabrani kupanja sve dok morska voda na ovim lokacijama ne bude dobra i bezbjedna za kupanje.\n“Institut za biologiju mora nastavlja uzimanje uzoraka morske vode sa ovih lokacija, a o dobijenim rezultatima ćemo naknadno obavijestiti javnost”, navodi s eu saopštenju.\nKvalitet morske vode Institut za biologiju mora\nMorska voda na kupalištima u Tivtu odličnog kvaliteta


Koliba 2 je predivno savremeno proširenje starog hotela - Gradjevinarstvo.rs\nArhitektonski biro Maddison Architects je proširio postojeći hotel iz 1960-ih u Australiji sa savremenim, ugaonim objektom izgrađenim od drveta i livenog betona. Ugrađena u padinu i okružena sa primorskim šumama, Koliba 2 je samostalna hotelska jedinica koja se vizuelno razlikuje od stare strukture. Savijeni krov strukture i prefabrikovani ram evoicira na brdovitu topogradiju regiona.\nHotelska jedinica od 110 kvadratnih metara je napravljena za duži smeštaj porodica ili pojedinačnih gostiju. Pošto je Koliba 2 projektovana kao posebna jedinica od postojećeg hotela, nova samostalna struktura sadrži spavaću sobu sa sopstvenim kupatilom, dnevni prostor, kuhinju, sakrivenu radnu sobu i spoljašnji trem.\nDrvetom obložen enterijer je prepun prirodne svetlosti i podeljen je na dva nivoa: spavaća soba sa apartmanskim prostorom je smeštena na međuspratnom nivou, dok su ostali zatvoreni prostori smešteni nekoliko stepenica ispod u prizemlju.\nKompaktna i vizuelno upečatljiva zgrada je takođe projektovana da minimizira svoj uticaj na okolinu. Kao rezultat toga, struktura u velikoj meri odgovara postojećoj topogradiji i poseduje delimično potopljeno monolitno betonsko postoje koje je, prema arhitektama, pokušaj „da se naglasi osećaj utočišta i fizičkog angažovanja sa lokacijom“.\nNakon gradnje Kolibe 2, arhitekte iz biroa Maddison Architects su popunili parcelu sa autohtonim zasadima kako bi ojačali vezu parcele sa okolnom prirodom. Takođe, kišnica se skuplja sa krovnih ravni i ponovo koristi za zalivanje bašte.


Kiževak - Dnevni list Danas\nPočetna » Kiževak\nPiše: Beta 4. 12. 2020.\nMetju Holidej: Između sedam i 20 posmrtnih ostataka ljudi pronađeno na lokaciji rudnika Kiževak kod Raške\nŠef Programa za zapadni Balkan Međunarodne komisije za nestale osobe (ICMP) Metju Holidej izjavio je za Radio Slobodna Evropa da je procena da je između sedam i 20 posmrtnih ostataka ljudi pronađeno na lokaciji rudnika Kiževak kod Raške u Srbiji, ali da grobnica još nije istražena.\nPiše: FoNet 2. 12. 2020.\nPredsednik Komisije za nestale Vlade Srbije i šef Beogradske delegacije Veljko Odalović, predsedavajući Radne grupe Fabijan Bourdije i šef Prištinske delegacije Ibrahim Makoli, posetiće u sredu rudnik Kiževak kod Raške, gde je započet proces ekshumacije posmrtnih ostataka osoba koje se vode kao nestale tokom sukoba na Kosovu, saopšteno je danas.\nPiše: FoNet 30. 11. 2020.\nEuleks potvrdio nalaze posmrtnih ostataka u kamenolomu kod Raške\nMisija Euleksa na Kosovu potvrdila je danas navode zvaničnog Beograda i Prištine da su stručnjaci ove misije kosovskog Instituta za sudsku medicinu i Komisije Vlade Srbije za nestala lica pronašli ljudske ostatke u Kiževaku – kamenolomu kod Raške.\nOdbor za spoljne poslove Predstavničkog doma američkog Kongresa reagovao je danas na vest da su na lokaciji Kiževak u blizini Raške u Srbiji, pronađeni posmrtni ostaci za koje se sumnja da su albanske žrtve sa Kosova, podsetivši da je do sada, zbog prikrivanja ratnih zločina odgovarao samo jedan vojni zvaničnik Srbije, prenosi Radio slobodna Evropa (RSE).\nOdalović: Nađena maslovna grobnica kod Raške sa petnaest do sedamnaest tela\nPredsednik vladine Komisije za nestala lica Veljko Odalović izjavio je večeras da informacije ukazuju da se na lokaciji Kiževak, kod Raške, potencijalno nalazi petnaest do sedmanaest tela.


Košarkaši Zvezde izgubili od Fenerbahčea u poslednoj sekundi - Jutarnje.rs\nKošarkaši Crvene zvezde poraženi su od Fenerbahčea sa 71:73 u okviru 18. runde Evrolige.\nSve je rešeno u poslednjem napadu u egal utakmici, kada je Lorenzo Braun protiv bivše ekipe bio junak svog tima.\nCrvena zvezda je meč otvorila trojkom Korija Voldena, predvodnika ekipe u odsustvu Džordana Lojda, koji nije igrao ni na ovom susretu, ali ga je posmatrao pokraj terena.\nTo su bili i jedini poeni domaćeg tima u tri minuta, dok je Fener nešto bolje započeo ušao u meč, budući da su Veseli i Ulanovas doneli ekipi Igora Kokoškova +6. Nije to izgledalo sjajno u napadu, ali je Ognjen Dobrić trojkom ostavio Turke na koti od devet poena već dva minuta. Ubrzo se to promenilo. Fenerbahče je zaigrao brže i držao Zvezdu na dva napada razlike.\nIzuzetno važnu trojku kako za sebe, tako i za tim, postigao je Džoni O’Brajant pri rezultatu 10:15 za goste. Mini-serijom grešaka, Fener je dozvolio Crvenoj zvezdi da ih sustignu, a pomenuti O’Brajant je sjajnom rekacijom u odbrani realizovao poene sa linije penala i doneo prednost crveno-belima. Kako su započeli deonicu, tako su je i završili domaći – trojkom. Kino Kolom je pogodio u poslednjem napadu i doneo beogradskom klubu 22:18.\nNešto bolje igrao je Fenerbahče u drugom kvartalu, ali je generalno bilo dosta izjednačeno. Igralo se brzo, sa malo prekida, a Zvezda je posle nekoliko minuta zaostatka, drugom trojkom Korija Voldena, ovog puta uz zvuk sirene, došla do novog plusa. Na taj pogodak nadovezao se Ognjen Dobrić, takođe svojom drugom trojkom domaći su ponovo uneli malu nervozu u sastav Igora Kokoškova.\nNiko se nije dao izbaciti iz takta, uprkos mini-serijama koje su imali i jedni i drugi, te je rezultatski egal bio sveprisutan u prvom poluvremenu. Džoni O’Brajant je igrao odlično na oba kraja terena i u prvom delu igre je bio najbolji strelac, asistent i skakač Crvene zvezde (7p, 5sk, 3as). Poslednji pogodak u uvodnoj deonici dao je Kolom, a isto je učinio i za kraj poluvremena, te je Zvezda na pauzu otišla sa poenom prednosti (39:38).\nStart treće deonice podsećao je na isti period igre kao protiv Panatinaikosa kada je za 10 minuta palo 18 poena. Sada je za tri i po bilo šest koševa i to sve od ekipe iz Turske. Kolom, O’Brajant i Radanov održavali su egal sa Fenerom, koji je uspeo da se odvoji na pet poena razlike.\nHladnokrvan je bio Radanov u napadu Koloma koji je izgledao kao da propada i postigao trojku za novih +2 domaćih, da bi Pjer pogodio u narednom napadu za novo izjednačenje (59:59), što je bio i konačan ishod posle pola sata igre.\nIzuzetno iscrpljujuća utakmica za oba tima. Tvrda, bez velikih oscilacija dveju ekipa i samo mirnoća i strpljenje mogla je da prevagne na jednu stranu.\nOdlična saradnja sjajnog O’Brajanta i Koloma donosila je ekipi Dejana Radonjića poene, a Fenerovoj odbrani probleme. Uslugu svom bivšem timu učinio je Marko Gudurić, fauliravši Ognjena Dobrića kada se ovaj podigao na šut za tri na nešto više od pet minuta do kraja. Zvezdin bek je uspešno realizovao sva tri penala i doneo je crveno-belima najveću prednost na meču – plus sedam! Ipak, vratio je to Bartel već u narednom napadu, kada je ostao sam na šutu, a potom je poene uz faul izdejstvovao i Lorenzo Braun…\nGudurić je potom pogađao kada je bilo najpotrebnije, za novo vođstvo svog tima, dok Zvezdu nije išlo u ofanzivi. Imali su i domaći svog ,,džokera“ kada je trebalo. Dejan Davidovac je iskoristio nesporazum u odbrani istanbulskog kluba i pogodio svoju prvu trojku na susretu za ponovno vraćanje vođstva u korist abaligaša na minut i po do kraja.\nKada je Džoni O’Brajant doneo defanzivni skok Zvezdi i napad za vođstvo i eventualnu pobedu, igralo se do kraja akcije, ali je Kolom promašio sa poludistance. Usledila je kontra gostiju koju je povukao Lorenzo Braun i na jednu desetinku pre isteka vremena pogodio je flouter za trijumf Turaka.\nDžoni O’Brajant je odigrao najbolje u Crvenoj zvezdi sa 17 poena, 10 skokova i četiri asistencije, 12 je dodao Ognjen Dobrić. Kada je reč o Fenerbačheu, Lorenco Braun i Dešon Pjer su bili najefikasniji sa 13.\nPrethodni tekstTramp priznao poraz i osudio nasilje u Kongresu: Prioritet je miran prenos vlasti\nSledeći tekstMILAN VERUOVIĆ: SANU ćuti dok predsednik i ministri falsifikuju diplome\nMiodrag "Miško" Ražnatović, menadžer srpskog košarkaša Vasilija Micića, objasnio je zbog čega tvrdi da su informacije o Micićevom odlasku u NBA lažne. Ova vest se...\nPOKLONITE SE KRALJU! Nikola Jokić će biti MVP u NBA ligi\nAko se pitaju američki novinari, ne postoji nikakva neizvesnost oko toga ko je MVP sezone u NBA ligi. Nikola Jokić drži časove košarke od prvog podbacivanja...\nZVANIČNO: Sašo Filipovski novi trener Partizana


O nama – Peugeot motori BiH – AC Blok Sarajevo\nGeneralni uvoznik i distributer Peugeot motora za Bosnu i Hercegovinu\nAC BLOK osnovan je u Sarajevu 2005. godine. Sjedište je u ulici Srđana Aleksića 26, a u objektu su smješteni izložbeni salon, servis, prodavnica rezervnih dijelova, kancelarijski i magacinski prostor.\nOd svog osnivanja, kompanija BLOK je PEUGEOT koncesionar, ovlašteni prodavac i serviser PEUGEOT proizvoda (putničkih i dostavnih vozila, motora i rezervnih dijelova). Od 1. januara 2016. godine. kompanija je postala generalni uvoznik i distributer PEUGEOT motora za područje Bosne i Hercegovine.\nDistributerska i servisna mreža pokriva sve veće centre u Bosni i Hercegovini. Zahvaljujući kompaniji BLOK, ime PEUGEOT se uspješno pojavljuje na našem tržištu, a rad firme se ocjenjuje kao uspješan i veoma profesionalan, sa tendencijom stalnog unapređivanja.


Savet opštih poslova Evropske unije se saglasio o primeni revidirane metodologije proširenja u procesu pristupnih pregovora sa Crnom Gorom i Srbijom, saopšteno je na kraju sastanka ovog tela na kojem učestvuju ministri država članica EU nadležni za evropska pitanja.\nU saopštenju koje je izdato nakon sastanka naglašava se da će se promene prilagoditi postojećim pregovaračkim okvirima sa Crnom Gorom i Srbijom tokom narednih međuvladinih konferencija.\n"Kredibilna perspektiva pristupanja je ključni pokretač transformacije u regionu i jačanja mogućnosti za našu kolektivnu sigurnost i prosperitet. To je ključno sredstvo za promociju demokratije, vladavine zakona i poštovanja osnovnih prava, koja su ujedno i glavni pokretači ekonomskog razvoja, socijalne integracije i osnovno sidro za podsticanje regionalnog pomirenja i stabilnosti", izjavila je Ana Paula Zacarias, državna sekretrka za evropska pitanja Portugala, zemlje koja predsedava EU.\n"Održavanje i unapređenje ove politike neophodno je za kredibilitet EU, za uspeh EU i za uticaj EU u regionu i šire", dodala je Zacarias.\nNakon ministarskog sastanka ponovljena je poruka o "nedvosmislenoj podršci evropskoj perspektivi za Zapadni Balkan".\nOva čvrsta perspektiva, poručuju ministri EU, "zasnovana je na zaslugama i u skladu je sa političkim, bezbednosnim i ekonomskim interesima Unije".\nSrbija i Crna Gora su već ranije izrazile spremnost da budu obuhvaćene u novu metodologiju Evropske komisije kreiranu za svaku zemlju koja će otvoriti pristupne pregovore sa EU.\nEvropska komisija je u martu ove godine pripremila dokument o primeni nove metodologije u procesu pristupnih pregovora za ove dve zemlje.\nMeđu glavnim elementima ovog dokumenta se odnosi na neophodnost konkretnih rezultata u polju vladavine prava. Stoga, neće se dozvoliti zatvaranje ni jednog poglavlja pre nego što se ispune privremena merila za dva poglavlja koja se tiču vladavine prava (poglavlja 23 i 24).\nNovom metodologijom Evropske komisije, koja je predstavljena u februaru 2020. godine, omogućuje se zaustavljanje ili povratak na početak u pristupnim pregovorima u slučajevima kada zemlje kandidatkinje ne napreduju u bilo kojem polju koje se obuhvata u pristupnom procesu.\nPrilikom predstavljanja nove metodologije, rečeno je da se ista neće primenjivati na zemlje koje su već u pristupnom procesu odnosno na Srbiju i Crnu Goru, ali je ostavljen prostor da ove države izraze spremnost da budu obuhvaćene u ovaj proces.\nRadio Slobodna Evropa je u martu javio o odluci EU da podrži obuhvatanje Crne Gore i Srbije u novu metodologiju.


Seminar za mlade nade - PLUMRACE\n16. 10. 2012. Comments (0) Views: 602 Motociklizam, Ostalo\nPosle završene uspešne sezone Moto savez Vojvodine (MSV) sa takmičarima iz lokala, a koji nastupaju u brzinskom motociklizmu, prisustvovao je seminaru u organizaciji Alfa Akademije kojom rukovodi Božidar Mihailović.\nSeminar je po prvi put ispred Evropske moto unije (UEM) organizovan u Srbiji, trajao je dva dana, a predavač je bio Alesandro Sambuko generalni sekretar. Teme seminara su bile u potpunosti posvećene vozačima u vidu predavanja i preporuke šta sve takmičari treba da rade po pitanju ishrane, treninga i vežbe da bi poboljšali rezultate u narednim sezonama.\nPolaznicima seminara je bilo omogućeno da direktno postavljaju pitanja gospodinu Alesandru Sambuku i vezano za vožnju, kao i za vožnju profesionalnih vozaca u GP takmičenju. Seminar je dobrodošao naročito mladim vozačima, koji su mogli da uvide svoje greške i da nauče kako da ih otklone.\nMSV je na seminar poslao mlade takmičre sa zavidnim rezultatima, kod nas i na međunarodnoj sceni, počev od Nikole Gajića koji je klasi 125 SP junior ove godine osvojio dve šampionske titule, jednu u Nacionalnom i drugu u Istočnoevropskom takmičenju. Vujadina Gligorića kao debitanta u 125 ccm koji je zauzeo treće mesto u Otvorenom šampionatu Srbije i Vukašina Bajića kao mladog i talentovanog debitanta takmičara u najjačoj klasi 1000 SS koji je zauzeo četvrto mesto u Nacionalnom šampionatu ove godine.\nMoto savez Vojvodine sa svojim čelnim ljudima uz saradnju sa firmama koje su pomogle ove godine mlade takmičare, kao što je MASS kompani i u saradnji sa Alfa akademijom koja je organizator seminara, kroz teoretsku edukaciju i treninge pokušaće da poboljša sve aspekte koji su bitni u ostvarivanju što boljih rezultata, svojih mladih nada, kako u nacionalnom šampionatu tako i na međunarodnim takmičenjima.\n» Motociklizam, Ostalo » Seminar za mlade nade


Zapad protiv Rusije lažnim informacijama?\nSubota, 13.07.2019., 16:10 Subota, 13.07.2019., 16:10\nBritanske i američke obavještajne službe pripremaju napad na Rusiju lažnim informacijama o ljudima iz unutrašnjeg kruga ruskog predsjednika Vladimira Putina i iz ruskog Ministarstva spoljnih poslova, saopštio je neimenovani vojno-diplomatski izvor.\nIzvor navodi da je svrha napada lažnim informacijama da se opravda novi talas sankcija protiv Rusije.\nPrema navodima izvora “Sputnjika”, kampanja koja je u pripremi će ponoviti scenario afere u vezi sa takozvanim Panamskim dokumentima 2015. godine, kada su zapadne zemlje objavile “crnu listu” lidera koji su umiješani u poslovanje preko “poreskih utočišta”, preko kojih kompanije u svijetu izbjegavaju ili umanjuju plaćanje poreza.\nNova kampanja slična je onoj iz 2015. godine po tome što su zapadne zemlje tada objavile da 12 državljana Rusije, navodno, na panamskim računima čuva dvije milijarde dolara.\nKremlj je tada upozorio da se sprema medijiski napad na ljude iz najbližeg okruženja predsjednika Putina.


Propao prvi pokušaj prodaje RH centra Zlatar – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nNa tenderu za prodaju Banjskog kompleksa “Zlatar” u Novoj Varoši, koji je raspisala Republička direkcija za imovinu i Republički fond za penzijsko i invalidsko osiguranje krajem oktobra, nije stigla nijedna ponuda. Ovu informaciju potvrdio je za “PP Mediu” prvi čovek opštine Radosav Vasiljević.\nKako piše PP media jedna domaća kompanija i jedan investicioni fond iz inostranstva otkupili su konkursnu dokumentaciju, međutim do 12. novembra, kada je istekao rok za dostavljanje ponuda za kupovinu RH centra “Zlatar”, niko od njih nije dostavio ponudu.\nPredsednik opštine Radosav Vasiljević kaže da će vrlo brzo oglas za prodaju biti ponovo objavljen. On navodi, da će početna cena tada biti umanjena za 20%.\nInače, banjski kompleks “Zlatar” u Novoj Varoši je nuđen kupcima po prvobitnoj ceni od 3,9 miliona evra.\nКako se navodi, u dokumentaciji objavljenoj na sajtu Republičke direkcije, banjski kompleks za prevenciju, lečenje i rehabilitaciju kardiovaskularnih oboljenja, ima korisnu površinu od 12. 298 kvadratna metra, a unutar njega se nalaze drugi objekti različite namene.\nКompleks se prodaje u postojećem, “viđenom” stanju, bez prava kupca na naknadne reklamacije.\nU Zlatarskom jezeru ronioci pronašli telo utopljenika\nDeci senzori za merenje šećera u krvi o trošku RFZO\nredakcija nov 15


Bez radnog staža na birou u Višegradu 898 lica | 058.ba\nBez radnog staža na birou u Višegradu 898 lica\nMira Andrić - 03. februara 2014.\t058.ba\nNajviše nezaposlenih od 24 do 35 godina starosti\nVIŠEGRAD – Na evidenciji Zavoda za zapošljavnje Republike Srpske, zaključno sa 1. januarom 2014. godine, u birou Višegrad evidentirano je 2036 lica, od čega je 771 KV radnik, 657 lica sa SSS, 301 lice NK radnik, 262 lica sa VSS.\nOd ukupnog broja evidentranih u birou Višegrad nalazi se 194 lica starosti do 24 godine, od 24 do 35 godina je prijavljeno 726 a od 35 do 50 godina 731 lice.\nPrema istoj evidenciji, na spisku nezaposlenih se nalazi 385 lica od 50 do 65 godina starosti.\nPrema zvaničnim podacima Zavoda za zapošljavanje RS, na birou rada u Višegradu se nalazi 898 lica bez radnog staža.\nKada su u pitanju lica sa stažom, na evidenciji biroa Višegrad najviše je lica koja imaju od jedne do pet godina radnog staža – 457 a najmanje onih koji imaju od 30 do 40 godina radnog staža – 16 osoba.\nPrema Zakonu o posredovanju i zapošljavanju kao i pravima za vrijeme nezaposlenosti, u 2013. godini, novčanu naknadu u vrijeme nezaposlenosti u Višegradu je ostvarilo 179 lica, te pravo na dokup staža 11 lica.\nProjekti zapošljavanja koje je realizovao Zavod za zapošljavanje RS-e u protekloj godini utvrđeni su Akcionim planom i odnose se na više aktivnosti.\nPrema riječima Vedrane Milinković, višeg stručnog saradnika za informisanje u ZZZ RS tokom 2013. godine, nastavljena je realizacija projekata iz 2012. godine u skladu sa Akcionim planom zapošljavanja.\nProjekti zapošljavanja u 2013. godini u kojima se našao Višegrad\n„Tako je prema Projektu podrške zapošljavanju i samozapošljavanju ratnih vojnih invalida, djece poginulih boraca i nezaposlenih demobilisanih boraca VRS „Zajedno do posla“, obezbijeđeno 5 miliona maraka, od čega je 4 miliona maraka od Zavoda za zapošljvanje a milion maraka od Vlade RS.\nOvaj projekta se odnosio na zapošljavanje ukupno 1.145 lica u tri kategorije: Sufinasiranje zapošljavanja kod poslodavca, sufinasiranje samozapošljavanja kategorisanih lica i sufinasiranje samozapošljavnja djece poginulih boraca“, navodi Milinkovićeva.\nZa opštinu Višegrad po navedenom projektu odobrena su sredstva za pet lica za zapošljavanje u visini od 20.500 KM i sredstva za zapošljavanje kod poslodavca za tri radnika u vrijednosti od 9.000 KM.\nPrema Projektu podrške mrežama socijalne zaštite i zapošljavanja (SSNESP) za opštinu Višegrad za samozapošljavanje odobreno je 12.500KM za pet lica i za zapošljavanje kod poslodavca od po 13.500 maraka za devet lica.\nPrema projektu „Podrška sticanju radnog iskustva mladih u statusu pripravnika“, za opštinu Višegrad je odobreno 7.661 KM za zapošljavanje jednog lica.\nProjekat Podrške zapošljavanju u privredi Republike Srpske u 2013. godini, obuhvatio je samozapošljavanje i zapošljavanje kod poslodavca sa stepenom obrazovanja od NK do VSS.\nUkupna vrijednost ovog projketa za RS-u je oko 8,9 miliona maraka koji je realizovan u nerazvijenim, srednje razvijenim i izrazito nerazvijenim opštinama. Za opštinu Višegrad po ovom projektu za samozapošljavanje odobren je jedan zahtjev u iznosu od 3.000 KM a za zapošljavanje kod poslodavca odobreno je pet zahtjeva za zapošljavanje 13 lica u visini od 32.500 KM.\nPrema projektu „Podrške zapošljavanju u poljoprivredi u RS“ u 2013. godini, koji je finansiran sredstvima Budžeta RS i sredstvima SSNEPS projekta, za opštinu Višegrad je izdvojeno ukupno 48.278 KM. Od toga je 32.000Km odobreno za samozapošljavanje četiri lica i oko 16.000Km za zapošljavnje jednog lica uz zahtjev poljoprivredne zadruge.\nZa izvođenje Javnih radova u lokalnim zajednicama tražena su dodatna sredstva\nU 2013. godini, za organizovanje i izvođenje Javnih radova kroz projekat SSNESP u opštini Višegrad je realizovan javni rad u trajanju od mjesec dana u okviru kojeg je bilo angažovano 45 lica.\n„Na izvođenju javnih radova u 2013. godini u 18 opština Republike Srpske bilo je angažovano 449 lica na određeno vrijeme u trajanju od 1 do 4 mjeseca. Ukupna sredstva za ovaj projekat u RS su bila od 500.000 KM, ali zbog velikog interesovanja jedinica lokalne zajednice, odobreno je dodatnih 200.000 KM kroz projekat SSNEPS“, ističe Milinkovićeva uz napomenu da će Zavod za zpošljavnje RS i Ministrstvo rada i boračko-invalidske zaštite i ove godine biti jedan od ključnih nosilaca Akcionog plana zapošljavanja u 2014. godini.\nProjekti će biti usmjereni ka privredi i poljoprivredi. Akcioni plan će biti usvojen u februaru 2014. godine.\nOznake: posao, Zavod za zapošljavanje


Novi sistem za otprašivanje u ArcelorMIttalu Zenica – Magazin Plus\nHome/Novi sistem za otprašivanje u ArcelorMIttalu Zenica\nU prisustvu brojnih zvanica i gostiju, jučer je u kompaniji ArcelorMittal Zenica svečano ozvaničen rad novog sistema za otprešivanje, odnosno filtera u pogonu Visoka peć.\nOvom investicijom,koja se procjenjuje na oko 6 miliona eura,u velikoj mjeri će se smanjiti štetan uticaj na okoliš, kako u radnoj sredini, tako i na gradskom području, ukazali su predstavnici kompanije, izvijestila je RTV Zenica.\n– Od početka 2012. godine u ArcelorMittal Zenice u 4 velika eko projekta investirano je oko 25 miliona maraka, izjavila je Azra Sivro, menadžerica Departmenta za ekologiju.\nSvečanom puštanju u rad novih filtera,među ostalim, prisustvovali su predstavnici Vlade Federacije BiH,na čelu sa premijerom Nerminom Nikšićem, kantonalne i općinske vlasti, kao i brojnih firmi, poslovnih partnera zeničkog Mittal-a.\n– Novo filtersko postrojenje ograničava emisiju prašine i drugih štetnih polutanata i ispod granice koja se propisuje evropskim standardima,ukazao je Kemal Alić,direktor Departmenta Visoka peć i Aglomeracija.


RTCG - Radio Televizija Crne Gore - Nacionalni javni servis :: Politika :: Neće biti ništa od tehničke vlade\nRAKOČEVIĆ PORUČIO 13. 11. 2019. 06:36 >> 17:48 23\nOn je za Dan rekao da svi u partiji, pa i među koalicionim partnerima, misle isto i da nije tačno da neko ne želi da priča o tehničkoj vladi, a da neko ipak želi, već imaju jedinstven stav da je tehnička vlada za njih neprihvatljiva.\n"Jasno je rečeno: ukoliko opozicija želi razgovor na bilo koju temu u okviru Odbora za sveobuhvatnu reformu izbornog i drugog zakonodavstva, spremni smo za raspravu, uključujući i izmjenu Ustava, izmjenu zakona, a isto tako i tehničku vladu, iako naš stav ostaje jasan - neće biti ništa od tehničke vlade", kazao je Rakočević.\n"Podsjećam, u članu 11 odluke o obrazovanju odbora stoji da će odbor predložiti model za implementaciju i nadzor dogovorenih rješenja. Mi u vladajućoj većini smatramo da je taj model skupštinsko nadzorno tijelo za implementaciju izbornih zakona i takav model smo već predložili Podboru za izbornu reformu. Ukoliko opoziciJa smatra da to treba da bude neka druga forma, neka to pre d lože odboru, ali naš stav znaju unaprijed", naveo je Rakočević.\nPodsjećamo, lider Socijaldemokrata i predsjednik Skupštine Ivan Brajović poručio je da treba staviti tačku na priču o tehničkoj vladi.\nOn je u intervjuu za RCG kazao da je iskustvo iz prethodne vlade izbornog povjerenja pokazalo je da to nije model prihvatljiv za demokratska društva.\nNikola Rakočević Tehnička vlada